pythainlp/thai-wiki-dataset-v4 huggingface dataset:
อิงเงอริดแห่งเดนมาร์ก

เจ้าหญิงอิงเงอริด สเวนสแด็ทเทอร์แห่งเดนมาร์ก (Ingerid หรืออาจมีการสะกดว่า Ingrid [อิงกริด] คริสต์ศตวรรษที่ 11 - หลัง ค.ศ. 1093) ทรงเป็นเจ้าหญิงเดนมาร์กและสมเด็จพระราชินีแห่งนอร์เวย์ จากการอภิเษกสมรสกับพระเจ้าโอลาฟที่ 3 แห่งนอร์เวย์
เจ้าหญิงอิงเงอริดเป็นพระธิดานอกสมรสในพระเจ้าสเวนที่ 2 แห่งเดนมาร์ก ไม่หลักฐานแน่ชัดว่าพระราชินีหรือพระสนมผู้ใดเป็นพระชนนีของเจ้าหญิงอิงเงอริด
เจ้าหญิงอิงเงอริดอภิเษกสมรสกับพระเจ้าโอลาฟที่ 3 แห่งนอร์เวย์ใน ค.ศ. 1067 การอภิเษกสมรสครั้งนี้เป็นการสร้างสนธิสัญญาสันติภาพระหว่างเดนมาร์กและนอร์เวย์ และพระนางได้เป็นสมเด็จพระราชินีแห่งนอร์เวย์หลังจากการอภิเษกสมรสในปีเดียวกัน เพื่อให้ความเป็นพันธมิตรเข้มแข็งขึ้น จึงมีการให้พระเชษฐภคินีต่างพระชนนีของกษัตริย์โอลาฟที่ 3 คือ เจ้าหญิงอิงเงอเกิร์ดแห่งนอร์เวย์เสกสมรสกับเจ้าชายโอลาฟแห่งเดนมาร์ก พระเชษฐาของพระราชินีอิงเงอริด
อิงเงอริดจึงเป็นพระมเหสีและพระราชินีอย่างเป็นทางการของกษัตริย์โอลาฟที่ 3 แต่ไม่มีเรื่องราวบันทึกถึงในช่วงที่ทรงเป็นสมเด็จพระราชินีนอร์เวย์มากนัก สมเด็จพระราชินีอิงเงอริดไม่ทรงมีพระโอรสธิดากับกษัตริย์โอลาฟ หลังจากกษัตริยืโอลาฟสวรรคตในค.ศ. 1093 จากพงศาวดารที่ไม่มีการยืนยันแน่ชัดระบุว่า สมเด็จพระพันปีหลวงอิงเงอริดย้ายไปประทับที่ซองและเสกสมรสใหม่กับสเวน บรินยูล์ฟสันแห่งเออร์ลันด์ โดยมีรายงานว่าทรงมีธิดา 1 คนคือ ฮอลคัตลา สเวนสแด็ทเทอร์ พระนางทรงปลีกพระองค์ประทับอย่างสงบหลังจากทรงตกพุ่มหม้าย และไม่มีอะไรบ่งบอกว่าพระนางทรงมีส่วนร่วมทางการเมืองหลังการสวรรคตของพระสวามี
เชิงอรรถ.
<templatestyles src="Reflist/styles.css" />
หมอกน้ำค้าง

หมอกน้ำค้าง (อังกฤษ: mist) เป็นปรากฏการณ์ที่เกิดจากละอองน้ำแขวนลอยอยู่ในอากาศ หมอกน้ำค้างเป็นรูปแบบหนึ่งของการกระจายในทางฟิสิกส์ พบได้ทั่วไปเมื่ออากาศอุ่นชื้นสัมผัสกับความเย็นเฉียบพลัน เช่น การหายใจออกในฤดูหนาว หรือการราดน้ำลงบนเตาซาวน่าที่ร้อน นอกจากนี้ยังพบในธรรมชาติเมื่ออากาศชื้นเย็นตัวลงอย่างรวดเร็ว หมอกน้ำค้างจัดเป็นละอองลอย หรือของผสมที่ประกอบด้วยอนุภาคละอองฟุ้งกระจายในก๊าซอื่น
หมอกน้ำค้างก่อตัวเหมือนเช่นการแขวนลอยอื่น ๆ คือเกี่ยวข้องกับการมีอยู่ของนิวเคลียสผลึกในละอองน้ำที่แขวนลอย ซึ่งนิวเคลียสผลึกเหล่านี้มีส่วนในการจับตัวของละอองน้ำ นอกจากนี้ฝุ่นละอองอื่น ๆ เช่น การปะทุของภูเขาไฟ การปล่อยแก๊สมีขั้วจัด หรือไอออนแม็กนีโตสเฟียร์ของออโรราสามารถก่อให้เกิดหมอกน้ำค้างได้ในสภาวะที่เหมาะสม
หมอกน้ำค้างมักสับสนกับหมอก ซึ่งลักษณะคล้ายเมฆสเตรตัสที่ลอยตัวระดับพื้นดิน ทั้งนี้หมอกกับหมอกน้ำค้างมีกระบวนการก่อตัวคล้ายกัน แต่หมอกจะหนาและคงอยู่นานกว่า ขณะที่หมอกน้ำค้างจะเบาบางและโปร่งแสงกว่า ทัศนวิสัยเป็นสิ่งหนึ่งที่ใช้ในการจำแนกหมอกกับหมอกน้ำค้าง กล่าวคือหมอกจะมีทัศนวิสัยต่ำกว่า 1 กิโลเมตร ส่วนหมอกน้ำค้างมีทัศนวิสัยเท่ากับหรือมากกว่า 1 กิโลเมตร
Pseudoleptorhynchoides

Pseudoleptorhynchoides เป็นสกุลของwormsที่อยู่ในวงศ์Rhadinorhynchidae มีเพียงสปีชีส์เดียวคือ Pseudoleptorhynchoides lamothei
สปีชีส์นี้พบในอเมริกากลาง
Paracanthorhynchus

Paracanthorhynchus เป็นสกุลของ worms ที่อยู่ในวงศ์ Rhadinorhynchidae มีเพียงสปีชีส์เดียวคือ Paracanthorhynchus galaxiasus.
สปีชีส์นี้พบได้ทางตอนใต้ของออสเตรเลีย
อุดซีมาวายามาซีวา

อุดซีมาวายามาซีวา (Udzima wa ya Masiwa; ความสามัคคีแห่งหมู่เกาะอันยิ่งใหญ่) เป็นเพลงชาติของคอโมโรส ซึ่งได้รับเอกราชในปี ค.ศ. 1978 เนื้อร้องประพันธ์โดยซาอีด ฮาชีม ซีดี อาบเดเรมาน (Said Hachim Sidi Abderemane) ทำนองประพันธ์โดยกามีลดีน อาบดาลา (Kamildine Abdallah)#เปลี่ยนทาง 
เกาะมาย็อต (ซึ่งคอโมโรสอ้างสิทธิ์ แต่อยู่ภายใต้การปกครองของฝรั่งเศส) ได้รับการกล่าวถึงในเนื้อเพลงเช่นกัน
วัดพระศรีมหาโพธิ์

วัดพระศรีมหาโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหว้านใหญ่ อำเภอหว้านใหญ่ จังหวัดมุกดาหาร ทิศตะออกจรดแม่น้ำโขง
ประวัติ.
วัดศรีมหาโพธิ์ เดิมชื่อ วัดโพธิ์ศรี ตั้งวัดเมื่อ พ.ศ. 2450 ได้รับพระราชทานวิสุงคามสีมาเมื่อ พ.ศ. 2462 วัดมีความเจริญช่วงขุนหว้านวิรุฬคาม (คี เมืองโคตร) เป็นกำนัน ได้สร้างโบสถ์ (สิม) ขึ้นเมื่อ พ.ศ. 2459 ได้สร้างกุฏิสงฆ์ เป็นอาคารเก่าทรงยุโรป เมื่อ พ.ศ. 2467 แล้วเสร็จ พ.ศ. 2470 สร้างโดยชาวญวนซึ่งอพยพมาบวชที่วัดนี้แล้วไม่มีที่อยู่อาศัย บ้างระบุว่าผู้สร้างชื่อ หัสดี จากฝั่งประเทศลาวซึ่งมาบวชที่วัดแห่งนี้ บ้างกล่าวว่าแรกสร้างจะใช้เป็นกุฏิสงฆ์ อย่างไรก็ตามอาคารนี้เคยใช้เป็นที่ว่าการกิ่งอำเภอหว้านใหญ่ เมื่อ พ.ศ. 2520 ดังที่ปรากฏรูปครุฑปูนปั้นอยู่หน้าบันของอาคาร กรมศิลปากรประกาศขึ้นทะเบียนโบราณสถานในราชกิจจานุเบกษาเล่ม 115 ตอนพิเศษ 4ง วันที่ 14 มกราคม 2541 ระวางแนวเขตโบราณสถานพื้นที่ 1 ไร่ 1 งาน 55.79 ตารางวา
อาคารและเสนาสนะ.
สิมตั้งอยู่บนฐานบัวคว่ำเตี้ย ๆ มีบันไดทางขึ้นตรงกึ่งกลางด้านหน้า นหลังคาเป็นเครื่องไม้ ทรงจั่ว มีปึกหลังคายื่นคลุมตัวอาคารทั้ง 4 ด้าน หลังคามุงสังกะสี ส่วนหน้าเป็นพาไล เหนือผนังทำช่องหน้าต่างไม้ เหนือกรอบหน้าต่างทำช่องลมไม้จรดขื่อหลังคา ห้องท้ายสุดก่อผนังปิดทึบจรดขื่อ ระหว่างช่วงเสาทั้งสองด้านเป็นช่องแสงลูกมะหวด ช่องแสงประดับลวดลายปูนปั้นหน้าบุคคล ผนังมีภาพจิตรกรรมเรื่องพระเวสสันดรชาดก และภาพเหตุการณ์ที่สมเด็จพระเจ้าบรมวงศ์เธอ กรมพระยาดำรงราชานุภาพเสด็จตรวจหัวเมืองในมณฑลอีสานประทับทั่งอยู่บนเกวียน พระประธานในอุโบสถเป้นพระพุทธรูปปางมารวิชัย
กุฏิทรงยุโรป หลังคาหน้าจั่ว หน้าบันประดับรูปครุฑตามที่เป็นสถานที่ราชการ ตัวอาคารเป็นทรงตึกฝรั่ง 2 ชั้น มีแผนผังเป็นรูปตัวที (T) ด้านหน้าหันไปทิศตะวันออกทำเป็นมุขยื่นออกมา ชั้นล่างยกพื้นเตี้ย ส่วนหน้าเป็นโถงโล่ง มีบันไดทางขึ้นด้านหน้าและทั้งสองปีกซ้ายขวา ส่วนหลังกั้นเป็นห้อง ระหว่างช่องเสาทำเป็นซุ้มวงโค้ง (arch) หน้าอาคารมีรูปสิงห์ 2 ตัว ตั้งอยู่
อิงดึเป็งเด็งซียาตูตัล

อิงดึเป็งเด็งซียาตูตัล  เป็นเพลงชาติของเซาตูแมอีปริงซีป เพลงชาติที่นำมาใช้ในปี ค.ศ. 1975 เนื้อร้องประพันธ์โดย อัลดา เนเวส ดา กาลาซา ดู เอสปริโต ซานโด (Alda Neves da Graça do Espírito Santo) (1926–2010) and composed by Manuel dos Santos Barreto de Sousa e Almeida (1933–).
ภูธฤทธิ์ พรหมบันดาล

ภูธฤทธิ์ พรหมบันดาล ชื่อเล่น วิทย์ เกิดวันที่ 30 สิงหาคม พ.ศ. 2512 เป็นนักแสดงและนายแบบชาวไทยเกิดที่จังหวัดอุดรธานีเริ่มเข้าสู่ในวงการบันเทิงเวทีการประกวดเวทีนายแบบ Man Of The year 
ได้ตำแหน่งรางวัลรองอันดับ 1 ในปี พ.ศ. 2533 และผลงานโฆษณาต่าง ๆ ต่อมามีชื่อเสียงจากละคร นิราศสองภพ และภาพยนตร์เรื่อง บางระจัน เป็นต้น
ประวัติ.
ภูธฤทธิ์ (เกิดเมื่อวันที่ 30 สิงหาคม พ.ศ. 2512)เป็นนักแสดงและนายแบบชาวไทยเกิดที่จังหวัดอุดรธานี สำเร็จการศึกษาระดับปริญญาโทในสาขาบริหารธุรกิจที่มหาวิทยาลัยแห่งหนึ่งของสหรัฐ
ชีวิตส่วนตัว มีบุตรสาว 1 คน ชื่อ สุทธิดา พรหมบันดาล (เบลล่า) และบุตรชาย 1 คน ชื่อ ภูเบศวร์ พรหมบันดาล (ภูเบศวร์)
วงการบันเทิง.
ภูธฤทธิ์ เริ่มเข้าสู่ในวงการสายบันเทิงจากเวทีการประกวดนายแบบในปี พ.ศ. 2533ในเวทีการประกวด Man Of The year ได้รับรางวัลตำแหน่งรองอันดับ 1 จากนั้นภูธฤทธิ์ได้รับโอกาสถ่ายแบบและร่วมแสดงโฆษณาต่าง ๆ เป็นต้น
ภูธฤทธิ์เริ่มมีชื่อเสียงจากการแสดงภาพยนตร์เรื่อง บางระจัน ในปี พ.ศ. 2543 ได้รับรางวัลตุ๊กตาทอง สาขา นักแสดงชายประกอบยอดเยี่ยมและมีผลงานการแสดงละครโทรทัศน์เรื่อง นิราศสองภพ และ สายโลหิต ออกอากาศทางช่อง 3 ภายหลังภูธฤทธิ์ได้รับโอกาสรับงานละครออกอากาศทางช่อง 7 เอชดี ในบทบาท "ราชครู" และ "ปู่โสม" จากละครเรื่อง ปู่โสมเฝ้าทรัพย์ ใน พ.ศ. 2550 และผลงานละครพื้นบ้าน เกราะกายสิทธิ์ และผลงานการแสดงละครอีกคับคั่งเป็นต้น
ใน พ.ศ. 2555 ต่อมาภูธฤทธิ์ มีผลงานละครเรื่อง ปิ่นอนงค์ ร่วมแสดงกับ ศุกลวัฒน์ คณารศ และ พีชญา วัฒนามนตรี ช่วงนั้นได้รับกระแสตอบรับที่ดีในบทบาท "อาปลอด" เป็นต้น
เต้นไลง์

เต้นไลง์ (Thein Hlaing) หรือชื่อเก่า เอ็ดเวิร์ด ทอมป์สัน โฮ้ก วัง (3 พฤศจิกายน 1933 – 10 สิงหาคม 2021) หรือรู้จักด้วยคำนำหน้าชื่อว่า นาคาเต้นไลง์ ([nàga̰ θèɪ̯ɰ̃ l̥àɪ̯ɰ̃]) เป็นศัลยแพทย์ชาวพม่า เป็นที่รู้จักไปทั่วจากการทำหัตถการศัลยศาสตร์ต่อมไร้ท่อโดยใช้เพียงยาชาเฉพาะที่เท่านั้นในทิวเขานาคาทางตะวันตกเฉียงเหนือของพม่า นับตั้งแต่เมื่อเขาสามารถทำการรักษาคอพอกซึ่งหมอผีในท้องถิ่นไม่สามารถรักษาได้ เต้นไลง์ก็ได้รับการยอมรับจากชาวนาคาให้เป็น "นาคานะ" (เทพเจ้าแห่งชาวนาคา) และได้รับการบูชาเยี่ยงเทพเจ้าในบรรดาชาวนาคา
นอกจากนี้ นาคาเต้นไลง์ยังได้รับการบูชาอย่างสูงในบรรดาแพทย์ชาวพม่า ประวัติชีวิตของเขายังคงเป็นส่วนหนึ่งของประวัติศาสตร์การแพทย์สมัยใหม่ของพม่า ที่ซึ่งเขาได้รับการยกย่องเป็นวีรบุรุษ
ชีวิตช่วงต้นและการศึกษา.
เต้นไลง์เกิดเมื่อปี 1933 ในเมืองสะเทิม รัฐมอญ ในครอบครัวเชื้อสายจีน บิดาของเขาต้องการให้เขาเป็นพ่อค้าและสืบทอดธุรกิจของที่บ้าน แต่เขาเลือกที่จะเป็นแพทย์ เขาจบการศึกษาวุฒิบัตร MBBS จากมหาวิทยาลัยแพทยศาสตร์ 1 ย่างกุ้ง
วิชาชีพ.
ในสมัยเป็นนักศึกษา เต้นไลง์เป็นเลขาธิการใหญ่ประจำสหพันธ์นักเรียนแพทย์ในปี 1957 และประจำสมาคมแพทย์รุ่นเยาว์ (Young Doctors Association; YDA) ในปี 1960 สมัยเขาเป็นแพทย์อินเทิร์นศัลยศาสตร์ เขาเคยนำการนัดประท้วงหยุดงานเรียกร้องกรณีแพทย์อินเทิร์นในโรงพยาบาลรัฐบาลได้รับค่าตอบแทนต่ำกว่า
เขาเป็นแพทย์ผู้ช่วยประจำอำเภอมะริดในปี 1962 และจากปี 1965 ถึง 1971 เขาถูกส่งตัวเพื่อปฏิบัติหน้าที่ศัลยแพทย์ประจำจังหวัดคำตี่ในทิวเขานาคาของเขตซะไกง์ ในเวลานั้น 70% ของประชากรชาวนาคาป่วยด้วยโรคคอพอก เขาจึงมีหน้าที่ในการรักษาคอพอกโดยการผ่าตัด และรักษาโรคอื่น ๆ ในพื้นที่ ในระยะแรก เขาต้องเจอกับการต่อต้านจากชาวนาคา และพบอุปสรรคในการให้ความรู้จนถึงการชักจูงชาวนาคาเพื่อรับการรักษา เขาปฏิญาณตนด้วยชีวิตว่าจะทุ่มเทให้กับการทำงานนี้
เนื่องจากในพื้นที่ขาดแคลนสาธารณูปโภคต่าง ๆ เต้นไลง์ทำการผ่าตัดแม้แต่ใต้ต้นไม้ หรือนอกบ้านเรือนของชาวนาคา ในที่สุดก็สามารถชนะใจชาวนาคาและขึ้นมาทดแทนรูปแบบการรักษาด้วยหมอผีของท้องถิ่น จนในที่สุดเขาได้รับการบูชาดุจเป็นเทพเจ้าของชาวนาคา
เขาระบุจำนวนผู้ป่วยที่เข้ารับการผ่าตัดโดยยาชาเฉพาะที่กับเขาอยู่ที่รวม 2,895 คน ตลอดระยะเวลา 47 ปี การผ่าตัดของเขาไม่เคยส่งผลให้มีผู้ป่วยชีวิตระหว่างผ่าตัดแม้แต่คนเดียวนับตั้งแต่ปี 2009 จนเขาเกษียณอายุ
บั้นปลาย.
เต้นไลง์ เกษียณอายุทางการในวันที่ 30 เมษายน 1988 โดยไม่ได้รับเบี้ยบำนาญ ในวันที่ 15 มกราคม 2020 ในพิธีปีใหม่ของนาคา เขาได้รับเกียรติบัตรเชิดชูเกียรติจากผู้นำแห่งพื้นที่ปกครองตนเองนาคาสำหรับบทบาทที่เขามีต่อชาวนาคา
เขาเสียชีวิตในวันที่ 10 สิงหาคม 2021 ด้วยวัย 87 ปีในย่างกุ้ง
ในวัฒนธรรมสมัยนิยม.
นาคาเต้นไลง์ปรากฏตัวเป็นตัวเอกในนวนิยายปี 2016 เรื่อง "The Sweet Honey Drop on the Sharp Scalpel Blade" โดย #เปลี่ยนทาง
การ์เดนส์บายเดอะเบย์

การ์เดนส์บายเดอะเบย์  เป็นอุทยานธรรมชาติขนาด ในบริเวณภาคกลางของประเทศสิงคโปร์ อยู่ติดกับอ่างเก็บน้ำมารีนา อุทยานนี้ประกอบด้วยสวนริมน้ำ 3 แห่ง ได้แก่ เบย์เซาท์การ์เดน, เบย์อีสต์การ์เดน, และเบย์เซ็นทรัลการ์เดน สวนที่ใหญ่ที่สุดคือ เบย์เซาท์การ์เดน มีขนาด ถูกออกแบบโดยบริษัท Grant Associates นอกจากนี้ ภายในอุทยานยังมีโดมดอกไม้ (Flower Dome) เป็นเรือนกระจกแก้วที่ใหญ่ที่สุดในโลก
เบย์เซ็นทรัลการ์เดน.
เบย์ เซ็นทรัล การ์เดน ทำหน้าที่เป็นตัวเชื่อมระหว่างเบย์ อีสต์ การ์เดน และเบย์ เซาท์ การ์เดน มีพื้นที่ กับ ทางเดินริมน้ำที่อนุญาตให้มีการเดินชมทิวทัศน์ที่ทอดยาวจากใจกลางเมืองไปทางตะวันออกของสิงคโปร์ 
เบย์อีสต์การ์เดน.
เบย์ อีสต์ การ์เดนมีขนาด และมีทางเดินยาว อยู่ที่ริมอ่างเก็บน้ำมารีนา 
ในอนาคต จะมีการก่อสร้างอนุสรณ์สถานขึ้นที่บริเวณสวนแห่งนี้ เพื่อรำลึกถึงผู้ก่อตั้งสาธารณรัฐสิงคโปร์
เบย์เซาท์การ์เดน.
เบย์ เซาท์ การ์เดน เปิดให้เข้าชมเมื่อวันที่ 29 มิถุนายน ค.ศ.2011 เป็นสวนที่ใหญ่ที่สุด โดยมีพื้นที่ และได้รับการออกแบบเพื่อใช้จัดแสดงศิลปะการจัดสวน พืชสวน และสวนเขตร้อน
เรือนกระจก.
เรือนกระจกที่อุทยานการ์เดนส์บายเดอะเบย์ ประกอบไปด้วยเรือนกระจกปรับอากาศ 2 แห่ง ได้แก่ ฟลาวเวอร์โดม (Flower Dome) และ คลาวด์ฟอเรสต์ (Cloud Forest) ตั้งอยู่ที่ริมอ่างเก็บน้ำมารีนา เรือนกระจกทั้งสองถูกออกแบบโดยบริษัท WilkinsonEyre และ Grant Associates มีวัตถุประสงค์ในการออกแบบเพื่อแสดงเทคโนโลยีการก่อสร้างอาคารอย่างยั่งยืน ประหยัดพลังงาน และเป็นพื้นที่ศึกษาบันเทิง เรือนกระจกทั้งสองมีขนาดใหญ่มาก (ประมาณ 1 เฮกตาร์) และฟลาวเวอร์โดมถือเป็นเรือนกระจกแก้วที่ใหญ่ที่สุดในโลก
วอลเลย์บอลชายชิงแชมป์อเมริกาใต้ 2021

วอลเลย์บอลชายชิงแชมป์อเมริกาใต้ 2021  เป็นการแข่งขันครั้งที่ 34 ของวอลเลย์บอลชายชิงแชมป์อเมริกาใต้ จัดขึ้นโดยสมาพันธ์วอลเลย์บอลอเมริกาใต้ ซึ่งมีกำหนดจัดขึ้นที่บราซีเลีย ประเทศบราซิล ระหว่างวันที่ 1–5 กันยายน ค.ศ. 2021 โดยทีมชนะเลิศและรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
สนามแข่งขัน.
การแข่งขันได้ถูกจัดขึ้นแบบปิดเนื่องจากข้อจำกัดของการระบาดทั่วของโควิด-19 ในประเทศบราซิล
อันดับการแข่งขัน.
<section begin=WCQ />
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
รายพระนามรัชทายาทเบลเยียม

นี่คือ รายพระนามรัชทายาทเบลเยียม พระนามผู้ที่ได้เสด็จขึ้นครองราชย์จะลงพระนามเป็นตัวเข้ม
แหล่งอ้างอิง.
<templatestyles src="Reflist/styles.css" />
ไลต์นิง (อุปกรณ์เชื่อมต่อ)

ไลต์นิง  เป็นบัสคอมพิวเตอร์และขั้วต่อสายไฟที่เป็นกรรมสิทธิ์ซึ่งสร้างและออกแบบโดยบริษัทแอปเปิล เปิดตัวเมื่อวันที่ 12 กันยายน พ.ศ. 2555 เพื่อแทนที่ขั้วต่อ Dock 30 พินรุ่นก่อน ขั้วต่อไลต์นิงใช้สำหรับเชื่อมต่ออุปกรณ์พกพาของแอปเปิลเช่น ไอโฟน, ไอแพด, และไอพอด ไปยังคอมพิวเตอร์ตั้งโต๊ะ จอภาพภายนอก กล้อง เครื่องชาร์จแบตเตอรี่ยูเอสบี และอุปกรณ์ต่อพ่วงอื่น ๆ การใช้ 8 พินแทน 30 จะทำให้ไลต์นิงมีความหนาแน่นมากกว่ารุ่นก่อน ซึ่งรวมเข้ากับอุปกรณ์ต่างๆ เช่น ไอโฟน 4 และไอแพด 2 ขั้วต่อไลต์นิงตัวผู้เป็นแบบสมมาตร (หมุดเดียวกันกับด้านหนึ่ง) จึงสามารถเสียบเข้ากับพอร์ตไลต์นิงตัวเมียได้ทุกด้าน ขั้วต่อตัวผู้จะเยื้องในแต่ละด้านเพื่อให้ตรงกับจุดที่เกี่ยวข้องภายในพอร์ตตัวเมียเพื่อให้มีความได้เปรียบในการเก็บรักษาและเลิกผลิตไลต์นิงในปี ค.ศ. 2022 เพราะข้อบังคับของคณะกรรมาธิการยุโรปให้ใช้ยูเอสบี-ซีแทนไลต์นิง และให้ไอโฟน 14 เป็นรุ่นสุดท้ายที่ใช้สายไลต์นิง 
ในปี พ.ศ. 2566 ไอโฟน 15, ไอโฟน 15 พลัส, ไอโฟน 15 โปร, ไอโฟน 15 โปร แม็กซ์ และแอร์พอดโปร รุ่นที่ 2 เป็นกลุ่มผลิตภัณฑ์ชุดแรกของแอปเปิลที่เปลี่ยนจากพอร์ตไลต์นิงเป็นยูเอสบี-ซี เพื่อให้สอดคล้องกับข้อบังคับของคณะกรรมาธิการยุโรปที่ออกมาในปีก่อนหน้านั้น
สาธารณรัฐของประเทศรัสเซีย

สาธารณรัฐ  เป็นหน่วยองค์ประกอบประเภทหนึ่งในสหพันธรัฐรัสเซีย ตามที่รัฐธรรมนูญของประเทศกำหนดไว้นั้น รัสเซียแบ่งเขตการปกครองออกเป็น 85 หน่วย โดย 22 หน่วยในจำนวนนี้เป็นสาธารณรัฐ แต่เดิมสาธารณรัฐเป็นเขตการปกครองที่จัดตั้งขึ้นเป็นรัฐชาติเพื่อเป็นตัวแทนของพื้นที่กลุ่มชาติพันธุ์ที่ไม่ใช่ชาวรัสเซีย กลุ่มชาติพันธุ์พื้นเมืองที่เป็นที่มาของชื่อสาธารณรัฐเรียกว่า "สัญชาติโดยตำแหน่ง" (titular nationality) อย่างไรก็ตาม จากการย้ายถิ่นของชาวรัสเซียตลอดหลายศตวรรษ สัญชาติโดยตำแหน่งแต่ละสัญชาติไม่จำเป็นต้องเป็นประชากรส่วนใหญ่ของสาธารณรัฐ
โฌลต์ เลิฟ

โฌลต์ เลิฟ (29 เมษายน ค.ศ. 1979 –) เป็นอดีตนักฟุตบอลชาวฮังการี และปัจจุบันเป็นผู้ฝึกสอนฟุตบอลระดับอาชีพ โดยเป็นผู้ช่วยผู้ฝึกสอนคนปัจจุบันของสโมสรฟุตบอลเชลซีในพรีเมียร์ลีกแก่โทมัส ทุคเคิล ซึ่งเขาเคยช่วยเหลือที่ปารีแซ็ง-แฌร์แม็ง เขาเคยทำหน้าที่เป็นกองหลังในอาชีพการเล่นของเขา อดีตสโมสรของเขา ได้แก่ สโมสรฟุตบอลอูยแป็ชต์, เอแนร์กีค็อทบุส, ฮันซาร็อสท็อค และเทเอ็สเก 1899 ฮ็อฟเฟินไฮม์
อาชีพการเล่น.
ตั้งแต่ ค.ศ. 2009 ถึง 2011 เลิฟเล่นให้แก่ทีมไมนทซ์ 05 ภายใต้ผู้ฝึกสอนคือโทมัส ทุคเคิล
อาชีพผู้ฝึกสอน.
เลิฟเริ่มอาชีพผู้ฝึกสอนของเขาในอีกหนึ่งปีต่อมา ซึ่งคือ ค.ศ. 2012 ในตำแหน่งผู้ช่วยผู้ฝึกสอนของเพเทอร์ ไซด์เลอร์ ที่สโมสรฟุตบอลลีเฟอริง ซึ่งเป็นทีมฟาร์มของสโมสรฟุตบอลเร็ดบุลซัลทซ์บวร์ค เมื่ออาดี ฮึทเทอร์ เข้าร่วมทีมซัลทซ์บวร์คในฐานะผู้ฝึกสอนใน ค.ศ. 2014 เลิฟกลายเป็นผู้ช่วยของเขาจนกระทั่งฮึทเทอร์ออกไปแบร์น ซึ่งซัลทซ์บวร์คคว้าดับเบิลแชมป์จากการแข่งออสเตรียนฟุตบอลบุนเดิสลีกา ฤดูกาล 2014–15 และออสเตรียนคัพ ฤดูกาล 2014–15 ในเวลาเดียวกัน เลิฟได้เข้าร่วมทีมแอร์เบ ไลพ์ซิช โดยเป็นหนึ่งในผู้ช่วยของรัล์ฟ รังนิค เมื่อไลพ์ซิชเลื่อนชั้นสู่บุนเดิสลีกา รังนิคก็เลิกเป็นผู้ฝึกสอน และจ้างรัล์ฟ ฮาเซินฮึทเทิล เป็นผู้ฝึกสอน ซึ่งยังคงทำงานกับเลิฟในฐานะผู้ช่วยของเขาต่อไป ทีมไลพ์ซิชสิ้นสุดลงด้วยตำแหน่งรองแชมป์บุนเดิสลีกา ฤดูกาล 2016–17 ในฤดูกาลถัดมา ทีมไลพ์ซิชหลุดออกจากแชมเปียนส์ลีกและไปเล่นยูโรปาลีกต่อไป หลังจากเอาชนะทีมนาโปลีและเซนิตเซนต์ปีเตอร์สเบิร์ก พวกเขาแพ้มาร์แซย์ในรอบก่อนรองชนะเลิศ
ในเดือนกรกฎาคม ค.ศ. 2018 เมื่อฮาเซินฮึทเทิลตัดสินใจออกจากทีมไลพ์ซิช เลิฟก็ย้ายไปร่วมกับโทมัส ทุคเคิล ในตำแหน่งผู้ช่วยที่สโมสรฟุตบอลปารีแซ็ง-แฌร์แม็ง
ในเดือนธันวาคม ค.ศ. 2020 เลโอนาร์ดู ผู้อำนวยการด้านกีฬาของปารีแซ็ง-แฌร์แม็ง ได้ยกเลิกสัญญาของทุคเคิล โดยลูกทีมของทุคเคิล รวมทั้งเลิฟ ก็ถูกปล่อยให้ไปเช่นกัน เลิฟได้ไปกับทุคเคิล เมื่อชาวเยอรมันผู้นี้ได้รับการว่าจ้างจากสโมสรฟุตบอลเชลซีของการแข่งพรีเมียร์ลีกในเดือนต่อมา
สถิติอาชีพ.
เอดี สลีมาน

เอดี สลีมาน (เกิด 5 กรกฎาคม ค.ศ. 1968) เป็นช่างภาพและนักออกแบบแฟชั่นชาวฝรั่งเศส ตั้งแต่ปี 2000–2007 เขาดำรงตำแหน่งผู้อำนวยการฝ่ายสร้างสรรค์ของดียอรอม (กลุ่มเครื่องแต่งกายบุรุษของคริสตีย็อง ดียอร์) และเป็นผู้อำนวยการฝ่ายสร้างสรรค์ของอีฟว์ แซ็ง โลร็อง ตั้งแต่ปี 2012–2016 จนวันที่ 1 กุมภาพันธ์ 2018 สลีมานรับตำแหน่งผู้อำนวยการฝ่ายสร้างสรรค์ ศิลปะ และภาพของเซลีน
ในเดือนพฤศจิกายน 2018 สลีมานอยู่ในรายชื่อ "50 อันดับชาวฝรั่งเศสที่ทรงอิทธิพลที่สุดในโลก" ของนิตยสาร "แวนิทีแฟร์"
แคว้นปกครองตนเองยิว

แคว้นปกครองตนเองยิว (JAO; , ; , ; [jɪdɪʃɛ avtɔnɔmɛ ɡɛɡnt]) เป็นหน่วยองค์ประกอบของสหพันธรัฐรัสเซียในรัสเซียตะวันออกไกล มีพรมแดนติดกับดินแดนฮาบารอฟสค์และแคว้นอามูร์ในรัสเซียและมณฑลเฮย์หลงเจียงในประเทศจีน ศูนย์กลางการบริหารอยู่ที่เมืองบีโรบิดจัน 
จุดสูงที่สุดในช่วงปลายทศวรรษ 1940 ประชากรชาวยิวในภูมิภาคนี้มียอดสูงสุดประมาณ 46,000–50,000 คน คิดเป็นประมาณ 25% ของประชากรทั้งหมด จากการสำรวจสำมะโนประชากรปี ค.ศ. 2010 ประชากรของแคว้นปกครองตนเองยิวมีจำนวน 176,558 คน หรือ 0.1% ของประชากรทั้งหมดของประเทศรัสเซีย ภายในปี ค.ศ. 2010 มีชาวยิวเพียง 1,628 คนที่เหลืออยู่ในแคว้นนี้ (น้อยกว่า 1% ของประชากรทั้งหมด) ตามข้อมูลที่จัดทำโดยสำนักสำรวจสำมะโนประชากรรัสเซีย ในขณะที่ชาวชาติพันธุ์รัสเซียคิดเป็น 92.7% ของประชากรของแคว้น ศาสนายิวมีประชากรเพียง 0.2% ของแคว้น
มาตรา 65 ของรัฐธรรมนูญรัสเซียระบุว่า แคว้นปกครองตนเองยิวเป็นแคว้นปกครองตนเองแห่งเดียวในรัสเซีย เป็นเขตอำนาจศาลอย่างเป็นทางการของชาวยิวสองแห่งในโลก อีกแห่งคืออิสราเอล
วัดสองพี่น้อง (จังหวัดชัยนาท)

วัดสองพี่น้อง เป็นวัดโบราณที่สร้างขึ้นในสมัยอยุธยาตอนต้น ตั้งอยู่เกือบกึ่งกลางของเมืองสรรคบุรีใกล้กับวัดโตนดหลายและไม่ห่างไกลจากวัดมหาธาตุมากนัก ปัจจุบันหลงเหลือสิ่งก่อสร้างเพียงสองแห่งเท่านั้นคือเจดีย์ทรงปรางค์องค์หนึ่ง และเจดีย์ทรงปราสาทยอดที่มีเรือนธาตุแปดเหลี่ยมอีกองค์หนึ่ง 
ชื่อของวัดสองพี่น้อง พระบาทสมเด็จพระจุลจอมเกล้าเจ้าอยู่หัวสันนิธฐานว่า มาจากวัดสองวัดที่อยู่ติดกันมากกว่าวัดที่พี่น้องสองคนร่วมกันสร้างเนื่องจากเห็นกำแพงวัดเหลื่อมกันอยู่ 
สถาปัตยกรรม.
ปรางค์ประธาน.
พระปรางค์ประธาน ที่วัดสองพี่น้องมีรูปแบบโดยรวมจัดอยู่ในสมัยอยุธยาตอนต้น มีส่วนที่พัฒนาไปขึ้นคือส่วนฐานที่ยืดสูงจนเกือบถึงครึ่งหนึ่งขององค์ปรางค์ ไม่พบการทำตรีมุข ทำเพียงซุ้มทางเข้าด้านทิศตะวันออกซึ่งมีบันไดมุ่งเข้าสู่คูหาปรางค์ เรือนธาตุเตี้ยกว่าปรางค์ในยุคเดียวกัน ลักษณะที่น่าสนใจคือการทำหน้าบันซุ้มลด 2 ชั้น ตั้งอยู่แยกชั้นกับเชิงบาตรครุฑแบก คล้ายหน้าบันของปรางค์ประธานวัดพระศรีรัตนมหาธาตุ ลพบุรี ปรางค์หมายเลข 16ค วัดพระศรีรัตนมหาธาตุ ลพบุรี ปรางค์วัดนครโกษา และปรางค์หมายเลข 8 วัดมหาธาตุอยุธยา เห็นได้ว่าการ ไม่ประดับหน้าบันบนชั้นเชิงบาตรครุฑแบกนั้นพบมากที่เมืองลพบุรี การปรากฏลักษณะร่วมกันเช่นนี้ แสดงถึงความใกล้ชิดกันทางเชิงช่าง และเมื่อพิจารณาประกอบกับลวดลายปูนปั้นบางลาย เช่น ลาย กรวยเชิง เฟื่องอุบะ ซึ่งเป็นลายกระหนกซ้อนทับกันและมีปริมาตรนูนหนา ก็คงได้แรงบันดาลใจไป จากเมืองลพบุรีด้วยเช่นกัน แต่พัฒนาการของชั้นประดับลายจัดอยู่ในระยะที่ 2 เช่นเดียวกับเจดีย์ประจำมุมทรงปราสาทยอด วัดพระราม และพัฒนาการของลวดลายก็เป็นลายแบบไทยแล้ว
เทคนิคการก่อสร้างบางประการที่แตกต่างไป คือ การโกลนกลีบขนุนจากศิลาแลง ในขณะที่ปรางค์ในยุดต้นอยุธยาใช้อิฐในก่อกลีบขนุน ทำให้นึกถึงงานในศิลปกรรมในเมืองลพบุรี ทั้งปรางค์สามยอด และปรางค์ประธานวัดพระศรีรัตนมหาธาตุ ลพบุรี ที่ใช้ศิลาแลงก่อสร้างทั้งองค์ รวมถึงกลีบขนุนด้วย แม้งานซ่อมในชั้นหลังจะใช้อิฐแทนก็ตาม ช่างจึงอาจได้เทคนิคมาจากเมืองลพบุรี ก็เป็นได้ 
พระพุทธรูปปูนปั้นในจระนำของปรางค์ประธาน คือพระพุทธรูปประทับยืนอยู่ใน จระนำด้านทิศตะวันตก มีพระพักตร์แบบอู่ทองรุ่นที่ 2 และพระพุทธรูปลีลาแบบสุโขทัย ประดับในซุ้มด้านทิศใต้ เป็นหลักฐานสำคัญคือ การปรากฏพระพุทธรูปลีลาอันเป็น เอกลักษณ์ของพุทธศิลป์สุโขทัยบนเจดีย์ทรงปรางค์อันเป็นเอกลักษณ์ของกรุงศรีอยุธยา เช่นเดียวกับ การปรากฏเจดีย์ทรงยอดดอกบัวตูมวัดโตนดหลาย การปรากฏพระพุทธรูปแบบอู่ทองของทางภาคกลางร่วมกับพระพุทธรูปลีลาแบบสุโขทัยคงเป็นการยืนยันได้ดีถึงอิทธิพลศิลปะสุโขทัยที่ผสมอยู่ใน ศิลปะเมืองสรรคบุรีอยู่มาก ซึ่งพื้นฐานเดิมของเมืองสรรคบุรีคืองานช่างที่สัมพันธ์กับเมืองสุพรรณบุรี และลพบุรีมาก่อน ยิ่งพิจารณางานศิลปกรรมจากวัดอื่นๆ ในเมืองเดียวกัน ได้แก่ วัดพระแก้วซึ่งเป็น วัดใหญ่สำคัญทางฝั่งอรัญญิก วัดมหาธาตุ วัดโตนดหลาย ทุกวัดที่กล่าวนี้ล้วนปรากฏงานในอิทธิพล ศิลปะสุโขทัยทั้งสิ้น ลักษณะเช่นนี้แสดงความยืดหยุ่นที่ไม่เคร่งครัดกับรูปแบบและนำมาปรับให้เข้ากับ รสนิยมของตนเอง จนเกิดงานช่างที่มีรูปแบบเฉพาะของเมืองสรรคบุรี
วอลเลย์บอลชายชิงแชมป์แอฟริกา 2021

วอลเลย์บอลชายชิงแชมป์แอฟริกา 2021  เป็นการแข่งขันครั้งที่ 23 ของวอลเลย์บอลชายชิงแชมป์แอฟริกา จัดขึ้นโดยสมาพันธ์วอลเลย์บอลแอฟริกา ซึ่งมีกำหนดจัดขึ้นที่คิกาลี ประเทศรวันดา ระหว่างวันที่ 7–14 กันยายน ค.ศ. 2021 โดยทีมชนะเลิศและรองชนะเลิศจะผ่านการคัดเลือกเข้าแข่งขันวอลเลย์บอลชายชิงแชมป์โลก 2022
ทีมที่เข้าร่วมแข่งขัน.
16 ทีมที่เข้าร่วมแข่งขันมีดังต่อไปนี้
การแบ่งกลุ่ม.
ตัวเลขในวงเล็บเป็นลำดับจากการแข่งขันครั้งที่แล้ว ยกเว้นเจ้าภาพและทีมที่ไม่ได้เข้าร่วมแข่งขัน ซึ่งจะแสดงเครื่องหมาย (–) โดยประเทศเจ้าภาพและ 8 อันดับแรกจะได้รับให้เป็นทีมวางของแต่ละกลุ่มโดยใช้วิธีสลับฟันปลา ส่วนทีมที่เหลืออีก 10 ทีมจะทำการจับฉลากที่คิกาลี ประเทศรวันดาเมื่อวันที่ 6 กันยายน ค.ศ. 2021
อันดับการแข่งขัน.
<templatestyles src="Col-begin/styles.css"/>
จฺหย่ง

จฺหย่ง (สำเนียงจีนกลาง) หรือ เกว๋ง (สำเนียงกวางตุ้ง)  เป็นอักษรจีนที่ครั้งหนึ่งไม่ปรากฏใช้บ่อย มีความหมายว่า "หน้าต่างกรุลาย" นับตั้งแต่ ค.ศ. 2008 เป็นต้นมา อักษรจฺหย่งกลายมาเป็นปรากฏการณ์อินเทอร์เน็ต ใช้ทั่วไปเพื่อสื่ออารมณ์อับอายหรือเศร้า เนื่องมาจากหน้าตาของอักษรที่คล้ายกับสีหน้าเช่นนั้น
เอ็นโค้ด.
ยูนิโค้ดมีอักษรนี้อยู่ที่รหัส U+56E7
(囧) และ U+518F (冏) ซึ่งเป็นรูปใกล้เคียง
เซเรียอา ฤดูกาล 2021–22

เซเรียอา ฤดูกาล 2021–22 (หรือที่รู้จักในชื่อ เซเรียอา ติม ด้วยเหตุผลด้านผู้สนับสนุน) เป็นฤดูกาลที่ 120 ของลีกสูงสุดฟุตบอลอิตาลี, และเป็นฤดูกาลที่ 12 นับตั้งแต่ถอนตัวออกจากลีกเซเรียเบ. อินเตอร์ มิลาน เป็นแชมป์เก่าที่จะมาป้องกันแชมป์.
ทีม.
มี 20 ทีมที่ลงแข่งขันในลีก โดย 17 ทีมมาจากฤดูกาล 2020–21 และอีก 3 ทีมเลื่อนชั้นขึ้นมาจากเซเรียเบ ฤดูกาล 2020–21.
โกรโตเน, เบเนเวนโต (ทั้งสองทีมตกชั้นปีเดียวในลีกระดับสูงสุด) และ ปาร์มา (ตกชั้นหลังสามปีในลีกระดับสูงสุด) เป็นทีมที่ตกชั้นไป เซเรียเบ ฤดูกาล 2021–22.
สถิติประจำฤดูกาล.
แฮท-ทริคส์.
4 ผู้เล่นที่ทำ 4 ประตู<br>(H) – ทีมเหย้า<br>(A) – ทีมเยือน
ท่าอากาศยานภายในประเทศฏุร็อยฟ์

ท่าอากาศยานภายในประเทศฏุร็อยฟ์ ((IATA: TUI, ICAO: OETR)) เป็นท่าอากาศยานที่บริการเมืองฏุร็อยฟ์ ซึ่งตั้งอยู่ที่แคว้นชายแดนตอนเหนือ ประเทศซาอุดีอาระเบีย โดยสร้างขึ้นใน ค.ศ. 1979
นันตัง

นันตัง  เป็นนครในจังหวัดเกียวโต ประเทศญี่ปุ่น ในวันที่ 1 ตุลาคม ค.ศ. 2017 นันตังมีประชากรประมาณ 32,540 คน มีความหนาแน่นที่ 53 คนต่อตารางกิโลเมตร มีพื้นที่ทั้งหมด 616.40 ตารางกิโลเมตร
นครนันตังในปัจจุบันก่อตั้งขึ้นในวันที่ 1 มกราคม ค.ศ. 2006 จากการรวมเมืองฮิโยชิ เมืองโซโนเบะ และเมืองยางิ (ทั้งหมดอยู่ในอำเภอฟูนาอิ) และเมืองมิยามะ (จากอำเภอคิตากูวาดะ) ชื่อเมือง"นันตัง"สื่อถึง "ทัมบะใต้"
นูรอบอด (จังหวัดฟอร์ส)

นูรอบอด  เป็นเมืองและเมืองหลักในเทศมณฑลแมแมแซนี จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 51,668 คนใน 11,006 ครัวเรือน
ตำบลซูร์แมฆ

ซูร์แมฆ  เป็นตำบลในอำเภอกลาง เทศมณฑลออบอเด จังหวัดฟอร์ส ประเทศอิหร่าน แบ่งออกเป็น 10 หมู่บ้าน จากสำมะโน พ.ศ. 2559 ตำบลนี้มีประชากร 3,050 คนใน 1,018 ครัวเรือน
มิเอรุโกะจัง ใครว่าหนูเห็นผี

มิเอรุโกะจัง ใครว่าหนูเห็นผี (; โรมาจิ: "Mieruko-chan") เป็นซีรีส์มังงะญี่ปุ่น เขียนเรื่องและวาดภาพโดยโทโมกิ อิซูมิ เริ่มเผยแพร่ออนไลน์ผ่านเว็บไซต์ "ComicWalker" บริษัทคาโดกาวะตั้งแต่เดือนพฤศจิกายน พ.ศ. 2561 รวบรวมเป็นหนังสือการ์ตูนรวมเล่ม ("ทังโกบง") ถึงเล่มที่ 5 มังงะมีลิขสิทธิ์ตีพิมพ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอปัสซีโอเน ออกอากาศตั้งแต่เดือนตุลาคมถึงธันวาคม พ.ศ. 2564
เรื่องย่อ.
ยตสึยะ มิโกะเป็นนักเรียนมัธยมปลายธรรมดาที่มีพลังพิเศษอันไม่พึงประสงค์คือสามารถมองเห็นผีและวิญญาณที่สิงเธอและคนรอบข้าง ด้วยเหตุนี้มิโกะจึงพยายามเมินเฉยการมีตัวตนของผีและพยายามใช้ชีวิตแบบนักเรียนมัธยมปลายธรรมดา
ให้เสียงโดย: โซระ อามามิยะ|นภัสวรรณ์ วัชรีวงศ์ ณ อยุธยา (ญี่ปุ่น)
ให้เสียงโดย: คาเอเดะ ฮนโดะ (ญี่ปุ่น)
ให้เสียงโดย: อายาเนะ ซากูระ (ญี่ปุ่น)
วัดโพธาราม (ตำบลดงบัง)

วัดโพธาราม เป็นวัดโบราณในบ้านดงบัง ตำบลดงบัง อำเภอนาดูน จังหวัดมหาสารคาม สร้างขึ้นในรัชสมัยพระบาทสมเด็จพระนั่งเกล้าเจ้าอยู่หัว ในอดีตมีชื่อว่า"วัดโพธิ์ทอง" ก่อนที่พระครูจันดี เจ้าวัดองค์ที่สี่ จะเปลี่ยนชื่อวัดเป็น"วัดโพธาราม" ใน พ.ศ. 2485
จุดสำคัญของวัดนี้คือ"ฮูปแต้ม"และ"สิม" โดยสิม (อุโบสถในภาษาถิ่นอีสาน) ของวัดมีเรื่องราวของ"สังข์ศิลป์ชัย" วรรณคดีชิ้นเอกของชาวลาวและชาวอีสาน ซึ่งวาดด้วยวิธีการฮูปแต้ม (จิตรกรรมฝาผนังในภาษาถิ่นอีสาน)
วัธโพธารามเป็นหนึ่งในตัวอย่างที่แสดงให้เห็นอย่างชัดเจนถึงศิลปะพื้นบ้านประเภทนี้ควบคู่ไปกับวัดป่าเลไลย์ในบริเวณใกล้เคียง โดยกรมศิลปากรบรรจุวัดนี้ให้อยู่ในสถานะโบราณสถาน
ซอล

ซอล  เป็นกษัตริย์อิหร่านในตำนานจากซีซทอน และถือเป็นหนึ่งในนักรบที่ยิ่งใหญ่ที่สุดในมหากาพย์"ชอฮ์นอเม" พระองค์เป็นพระราชบิดาของโรสแทม
ภูมิหลัง.
ซอลมาจากครอบครัวนักรบที่รับใช้ในทหารเปอร์เซียในฐานะนายพลผู้ยิ่งใหญ่ โดยซอลเสด็จพระราชสมภพพร้อมกับพระเกศาขาว ด้วยเหตุนี้ พระราชบิดาเรียกพระองค์ว่าซอล (ในภาษาเปอร์เซีย "ซอล" สื่อถึงผู้ที่มีภาวะผิวเผือก) และพ่อปฏิเสธพระองค์ โดยตำหนิว่ามีอาห์รีมาน จิตวิญญาณอันชั่วร้าย อยู่ในพระวรกายพระราชโอรส ซอลในวัยทารก ถูกทอดทิ้งไว้บนเทือกเขาแอลโบร์ซ ซึ่งมียอดเขาที่สูงที่สุดในประเทศอิหร่าน ต่อมามีซีเมิร์ฆ (นกที่มีขนาดใหญ่มากและฉลาด เมื่อบินจะทำให้ท้องฟ้ามืด กล่าวกันว่าคล้ายกับฟีนิกซ์) พบเด็กทารกและนำพระองค์ไปที่รังของมัน เวลาผ่านไป มีคาราวานพบเห็นชายหนุ่มอยู่ในรังนก นำให้มีข่าวลือไปถึงหูของซอม ซึ่งมีปราชญ์เร่งรีบให้เขาไปดู หลังมองข้างบนและเห็นพระราชโอรสของตน เขาจึงพยายามปีนขึ้นไป แต่ไม่มีทางขึ้น เขาจึงขออภัยโทษและความช่วยเหลือจากพระเจ้า เมื่อซีเมิร์ฆเห็นซอม มันรู้ว่าเขาจะดูแลพระองค์ต่อ นกที่ช่วงเหลือพระองค์จึงให้ขนนกแก่เด็กหนุ่ม โดยกล่าวว่า: "ถ้าเจ้าต้องการข้า จงเผาขนนกนี้ และขอให้ใจเจ้าไม่ลืมผู้เลี้ยงดูเจ้าซึ่งใจสลายด้วยความรักแก่เจ้า"
พระราชพงศาวลี.
<table style="border-spacing: 0px; border-collapse: separate; ">
</table>
ซีเล็กชันโปรเจ็กต์

ซีเล็กชันโปรเจ็กต์ (SELECTION PROJECT) เป็นซีรีส์อนิเมะโทรทัศน์ ผลิตโดยสตูดิโอโดงาโกโบ อิงจากโครงการสื่อผสม "Idol x Audition x Reality Show" ของบริษัทคาโดกาวะที่เริ่มเมื่อเดือนธันวาคม พ.ศ. 2562 อนิเมะโทรทัศน์ออกอากาศตั้งแต่เดือนตุลาคมถึงธันวาคม พ.ศ. 2564
ให้เสียงโดย: ยูกะ อิวาฮาชิ
ให้เสียงโดย: ฮินะ โยมิยะ
ให้เสียงโดย: มิฮารุ ฮานาอิ
ให้เสียงโดย: ซากุ มิซูโนะ
ให้เสียงโดย: ฮินากิ ยาโนะ
ให้เสียงโดย: รุริ อาราอิ
ให้เสียงโดย: มิซึนะ ชิรากาวะ
ให้เสียงโดย: โนโซมิ นางุโมะ
ให้เสียงโดย: ชิโนะ ชิโมจิ
ให้เสียงโดย: ไดซูเกะ โอโนะ
ให้เสียงโดย: ซาโอริ ฮายามิ
ให้เสียงโดย: ซาโอริ โอนิชิ
คือเธอ (ละครโทรทัศน์ พ.ศ. 2565)

คือเธอ  เป็นละครโทรทัศน์แนวโรแมนติก-ดราม่าในปี 2565 ผลิตโดยบริษัท ทอง เอ็นเตอร์เทนเม้นท์ จำกัด และเขียนบทโดยดนยา ทรัพย์ยิ่ง กำกับการแสดงโดยอำไพพร จิตต์ไม่งง นำแสดงโดยมาริโอ้ เมาเร่อ และอุรัสยา เสปอร์บันด์ ออกอากาศตั้งแต่วันที่ 20 กรกฎาคม 2565 ถึงวันที่ 14 กันยายน 2565 ทางช่อง 3 เอชดี และสตริมมิงทางโทรทัศน์บนเน็ตฟลิกซ์
นักแสดง.
ตัวละครหลัก.
เจ้าของอู่ซ่อมรถและคนรักของสายขิม ก่อนเปลี่ยนชื่อเป็น คาร์ล รามาน เป็นลูกชายแท้ ๆ ของเอเชียที่เกิดจากการอุ้มบุญ 
แสดงเป็น เนธ รามาน
ลูกชายของเอเชียและพี่ชายแท้ ๆ ของก้าวกล้า 
ลูกสาวของทรงศีลและคนรักของก้าวกล้า
คู่หมั้นของสายขิม แต่ภายหลังได้มาตกหลุมรักลิตา
เพื่อนสนิทของสายขิม แอบหลงรักแทนไท
ตัวละครสมทบ.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ตัวละครรับเชิญ.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
การผลิต.
ในเดือนมิถุนายน 2563 แอน ทองประสม นักแสดงและผู้จัดละครภายใต้บริษัททองเอ็นเตอร์เทนเมนต์ จำกัด ได้เปิดเผยภาพประชาสัมพันธ์ละครโทรทัศน์ปรากฏมาริโอ้ เมาเร่อ และอุรัสยา เสปอร์บันด์ ลงบนอินสตาแกรมของเธอ และประกาศชื่อละครโทรทัศน์ "คือเธอ"
เนื่องจากการระบาดทั่วของโควิด-19 ในประเทศไทย ส่งผลให้การผลิตละครโทรทัศน์ล่าช้าและใช้เวลาถ่ายทำนานกว่าสองปี จนเมื่อวันที่ 11 กุมภาพันธ์ 2565 ในรายการ "สีสันบันเทิง" เปิดเผยว่าการถ่ายทำละครโทรทัศน์เสร็จสิ้นแล้ว โดยมีกำหนดการออกอากาศในวันที่ 20 กรกฎาคม 2565 ทางช่อง 3 เอชดี
เอ็ด แอสเนอร์

เอ็ด แอสเนอร์ (15 พฤศจิกายน พ.ศ. 2472 – 29 สิงหาคม พ.ศ. 2564) เป็นนักแสดงชาวอเมริกันและเป็นอดีตประธานสมาคมนักแสดงอาชีพแห่งอเมริกา เขามีชื่อเสียงจากบทบาท ลู แกรน ในภาพยนตร์ซีรีส์เรื่อง "เดอะแมรีไทเลอร์มัวร์โชว์" ที่ออกอากาศตั้งแต่ พ.ศ. 2513 – 2520 และต่อมาก็แยกออกมาเป็นซีรีส์เรื่อง "ลูแกรน" ซึ่งได้รับความนิยมเช่นกัน ซึ่งบทบาทดังกล่าวทำให้เขาได้รับรางวัลไพรม์ไทม์เอ็มมีอวอร์ดส์ถึง 3 รางวัล ในฐานะนักแสดงสมทบจากเรื่องเดอะแมรีไทเลอร์มัวร์โชว์ และนักแสดงหลักจากเรื่องลูแกรน และยังได้รับรางวัลดังกล่าวจากบทบาทของเขาในละครโทรทัศน์เรื่อง "ริชแมน พูร์แมน" ใน พ.ศ. 2519 และ "รูท" ใน พ.ศ. 2520 โดยได้รับรางวัลนักแสดงสมทบชายยอดเยี่ยม
นอกจากนี้ เขายังรับบทเป็นจอห์น ไวเนอร์ จากภาพยนตร์เรื่อง "เอลเดอราโด" และยังรับบทเป็นซานตาคลอสในภาพยนตร์หลายเรื่อง อาทิ "ปาฏิหาริย์เทวดาตัวบิ๊ก" ใน พ.ศ. 2556 และมีชื่อเสียงอีกครั้งจากการให้เสียงพากย์เป็น คาร์ล เฟรดิกเซน จากภาพยนตร์แอนิเมชัน "ปู่ซ่าบ้าพลัง" ใน พ.ศ. 2552 นอกจากนี้ เขายังมีผลงานการแสดงอีกเป็นจำนวนมาก
ประวัติ.
แอสเนอร์เกิดเมื่อวันที่ 15 พฤศจิกายน พ.ศ. 2472 ที่แคนซัสซิตี รัฐมิสซูรี และเติบโตที่แคนซัสซิตี รัฐแคนซัส เขาเป็นชาวยิวอัชเคนาซิ เป็นบุตรของลิซซี่และมอริส อัสเนอร์ เขานับถือศาสนาคริสต์นิกายออร์ทอด็อกซ์ และมีชื่อในภาษาฮิบรูว่า ยิตซัค
เขาสำเร็จการศึกษาจากโรงเรียนวายันด็อตเต และคณะวารสารศาสตร์ มหาวิทยาลัยชิคาโก จากนั้นเขาไปทำงานที่โรงถลุงเหล็ก และเขาได้เริ่มต้นการเป็นนักแสดงจากละครของโทมัส เอเลียต ซึ่งเขาได้รับบทเป็นทอมัส แบ็กกิต จากนั้นเขาจึงลาออกจากมหาวิทยาลัยและได้ไปทำงานเป็นคนขับแท็กซี่ และทำงานหาเงินหลายงานจนกระทั่งเขาถูกเกณฑ์ทหารใน พ.ศ. 2494 และเขาได้ไปประจำการที่กองทัพสหรัฐ จนกระทั่ง พ.ศ. 2496 เขาได้ถูกปลดประจำการ
วงการบันเทิง.
หลังจากรับราชการทหาร เขาได้ก่อตั้งเพลย์ไรท์เธียเตอร์ บริษัทด้านวงการบันเทิงของเขาที่ชิคาโก หลังจากนั้นเขาและสมาชิกในบริษัทได้ไปที่นิวยอร์กและรวมกันในฐานะ "คอมแพสเพลย์เออร์" เขาได้ร่วมแสดงและมีส่วนร่วมในละครเวทีเรื่อง "คอมแพส เดอะเซเคิร์นซิตี" ก่อนที่เขาจะกลายมาเป็นนักแสดงละครโทรทัศน์ใน พ.ศ. 2500 โดยเริ่มแสดงละครโทรทัศน์เรื่อง "สตูดิโอ วัน" และเขามีผลงานแสดงเรื่อยมาจนกระทั่งมีชื่อเสียงจากบทบาท "ลู แกรน" ในภาพยนตร์ซีรีส์เรื่อง "เดอะแมรีไทเลอร์มัวร์โชว์"
ลาลับ.
เขาเสียชีวิตอย่างสงบในบ้านของเขาที่ทาร์ซานา ลอสแอนเจลิส รัฐแคลิฟอร์เนีย ในวันที่ 29 สิงหาคม พ.ศ. 2564 ด้วยวัย 91 ปี
วัดโคกหัวข้าว

วัดโคกหัวข้าว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าถ่าน อำเภอพนมสารคาม จังหวัดฉะเชิงเทรา
วัดโคกหัวข้าว เดิมชื่อ วัดหลุมข้าว ตั้งขึ้นราว พ.ศ. 2325 โดยชาวบ้านที่อพยพจากนครเวียงจันทน์ในพื้นที่ประมาณ 2 ไร่ มีหมู่บ้านล้อมรอบ เมื่อ พ.ศ. 2450 พระอธิการบุญมีเป็นเจ้าอาวาสและได้สร้างอุโบสถขึ้นในราว พ.ศ. 2468 ฝังลูกนิมิต พ.ศ. 2475 วัดได้รับพระราชทานวิสุงคามสีมาเมื่อพ.ศ.2527 
วัดโคกหัวข้าวมีเนินโบราณอยู่สองแห่งกลางทุ่งนา อยู่ทางทิศตะวันตกของวัดเก่า ตัวเนินมีความสูงกว่าพื้นที่โดยรอบประมาณ 4 เมตร วัดเก่าตั้งอยู่ในหมู่บ้าน
พบหลักฐานทางโบราณคดีคือ ระฆังหินปูน จำนวน 3 ชิ้น ระฆังหินมีรูเจาะไว้ตรงกลาง พบชิ้นส่วนประติมากรรมทำจากหินทรายสีเขียว และเครื่องถ้วยสมัยราชวงศ์เหม็งตอนปลาย 
ที่เนินดินทั้งสองแห่งดังกล่าวเป็นเนินอาคารโบราณสถาน พบเศษอิฐกระจายอยู่ทั่วไปเนื้ออิฐมีส่วนผสมของแกลบ ตัวโบราณสถานจมอยู่ใต้ดิน ไม่สามารถวัดขนาดได้ พบเศษภาชนะดินเผา มีทั้งแถบเนื้อดินธรรมดา เนื้อหิน และเนื้อแกร่ง ประเภทเนื้อดินธรรมดา และเนื้อหินจะพบที่เป็นภาชนะประเภทไหมากที่สุด ส่วนที่เป็นเนื้อแกร่งจะเป็นเครื่องถ้วยชามจีน สมัยราชวงศ์หมิงตอนปลาย 
นอกจากนั้นยังมีเนินโบราณสถานอีกแห่งหนึ่งอยู่ทางด้านเหนือห่างออกไปประมาณ 500 เมตร เป็นเนินดินโบราณสถานเหมือนแห่งแรก พบภาชนะดินเผาเนื้อดิน แบบเนื้อหินเป็นภาชนะประเภทไห สมัยอยุธยาพบอยู่รวมกันเป็นกลุ่ม พบว่าการเรียงอิฐเรียงแบบด้านยาวสลับด้านสั้นไปตลอด และในแนวดิ่งก็เรียง หัวอิฐสลับกันตลอด ซึ่งเป็นแบบที่พบมากในการก่อสร้างโบราณสถานในสมัยทวารวดี ถึงสมัยอยุธยาตอนปลาย
เดจิมีทส์เกิร์ล

เดจิมีทส์เกิร์ล (; โรมาจิ: "Dēji Mītsu Gāru") เป็นซีรีส์อนิเมะโทรทัศน์ขนาดสั้นของญี่ปุ่นผลิตโดยสตูดิโอไลเดนฟิมส์ ออกอากาศตั้งแต่เดือนตุลาคมถึงธันวาคม พ.ศ. 2564 ทางผังรายการ Super Animeism
 ให้เสียงโดย: คิโนโยะ ยาซูโนะ
 ให้เสียงโดย: ทัตสึยูกิ โคบายาชิ
 ให้เสียงโดย: เค็นตะ มิยาเกะ
 ให้เสียงโดย: อิกูโกะ ทานิ
วัดเกาะจันทาราม

วัดเกาะจันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 61 ไร่ 1 งาน ปัจจุบันมี พระครูจันททีปคุณ ดำรงตำแหน่งเจ้าอาวาส
วัดเกาะจันทาราม หรือชาวบ้านเรียกว่า วัดเกาะจันทร์ ตั้งวัดเมื่อ พ.ศ. 2441 เดิมวัดนี้มีชื่อว่า วัดเกาะเสือ ผู้นำในการสร้างวัด คือ พระเกรียงไกร กระบวนยุทธ อดีตปลัดฉะเชิงเทรา และมีนางบุญจันทร์ เป็นผู้บริจาคที่ดิน ชื่อของวัดเนื่องจากพระเกรียงไกร กระบวนยุทธ ซึ่งมีชื่อเดิมว่า เสือ วัดได้รับพระราชทานวิสุงคามสีมา เมื่อวันที่ 6 กรกฎาคม พ.ศ. 2492 เขตวิสุงคามสีมากว้าง 10 เมตร ยาว 24 เมตร 
อาคารเสนาสะที่สำคัญ ได้แก่ ศาลาการเปรียญ สร้างขึ้นเมื่อ พ.ศ. 2505 ได้มีการบูรณะขึ้นใหม่เมื่อ วันที่ 20 ธันว่าคม พ.ศ. 2550 วิหารหลวงปู่ญาณรังษีมุนีวงศ์ สร้างขึ้นเมื่อ พ.ศ. 2539 หอระฆัง สร้างขึ้นเมื่อ พ.ศ. 2537 และหอไตรกลางน้ำ สร้างขึ้นเมื่อ พ.ศ. 2412
วัดใหญ่ดงรัง

วัดใหญ่ดงรัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองขาว อำเภอท่าม่วง จังหวัดกาญจนบุรี
วัดใหญ่ดงรังตั้งวัดเมื่อ พ.ศ. 2529 แต่น่าจะสร้างขึ้นมาตั้งแต่สมัยอยุธยา ในขณะนั้นตำบลหนองขาวประกอบด้วย 2 หมู่บ้าน คือ หมู่บ้านดงรัง (มีวัดประจำหมู่บ้านคือวัดส้มใหญ่หรือวัดใหญ่ดงรัง) และหมู่บ้านดอนกระเดื่อง (มีวัดโบสถ์เป็นวัดประจำหมู่บ้าน) ชาวบ้านทั้งสองหมู่บ้านได้สู้รบอย่างกล้าหาญจนหมู่บ้านถูกทำลายเสียหาย เหลือเพียงซากวัดและเจดีย์ หลังสงครามสงบจึงไปตั้งหมู่บ้านที่บ้านหนองหญ้าดอกขาว ชาวบ้านยังเชื่อว่า วัดใหญ่ดงรังเป็นนวัดที่ขุนไกร พ่อของขุนแผนมาเรียนวิชา และเป็นที่วัดพลายแก้วหรือขุนแผนมาบวชเณร (วรรณคดีเรื่อง ขุนช้างขุนแผน)
วัดได้รับการบูรณะใหม่อีกครั้งเมื่อ พ.ศ. 2525 ในขณะที่วัดโบสถ์วัดประจำหมู่บ้านดอนกระเดื่องถูกทิ้งร้างไปจนปัจจุบันกลายเป็นที่ตั้งโรงเรียนหนองขาวโกวิทพิทยาคม ปัจจุบันมีโบราณสถานภายในวัดหลายแห่งอันได้แก่ วิหาร อุโบสถ เจดีย์ และหอระฆัง รวมถึงบ่อน้ำเก่า มีการบูรณปฏิสังขรณ์วัดครั้งใหญ่เมื่อ พ.ศ. 2538 ลักษณะสถาปัตยกรรมของหอระฆังวัดใหญ่ดงรัง เป็นอาคารก่ออิฐถือปูน ทำเป็นฐานสูงซ้อนกัน 3 ชั้น ชั้นล่างก่อทึบ ชั้นกลางและชั้นบนเป็นมณฑป
ทะเลสาบสัทปาระ

ทะเลสาบสัทปาระสร หรือ ทะเลสาบสัตปาระ (Satpara sar Lake) เป็นทะเลสาบในสการ์ดู กิลกิต-บัลติสตาน ประเทศปากีสถาน ทะเลสาบมีขนาดโตขึ้นมากหลังการก่อสร้างเขื่อนสัทปาระที่ปลายน้ำของทะเลสาบ
เจ้าหญิงแคโรไลนาแห่งบูร์บง-ปาร์มา

เจ้าหญิงแคโรไลนาแห่งบูร์บง-ปาร์มา มาร์เชอเนสแห่งซาลา  เป็นพระธิดาพระองค์เล็ก ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ทรงรับบัพติสมาที่ปราสาทลิกนิแยร์ใน ฝรั่งเศส โดยมี เจ้าชายคาลอส ดยุกแห่งปาร์มา และ เจ้าหญิงคริสตินาแห่งเนเธอร์แลนด์ และเจ้าหญิงมาเรีย เด ลาส นีฟแห่งบูร์บง-ปาร์มา เป็นพระบิดาและพระมารดาทูลหัว เมื่อทรงเจริญพระชันาได้ 6 ปี พระบิดาและพระมารดาได้ทรงหย่าร้างกัน ทรงย้ายไปอยู่กับพระมารดาและพระเชษฐาและพระภคินีที่เมืองโซเอสต์ ประเทศเนเธอร์แลนด์ ใกล้กับที่ประทับของ สมเด็จพระราชินีนาถยูเลียนาแห่งเนเธอร์แลนด์ สมเด็จพระบรมอัยยิกานาถ (ยาย) และ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ พระราชอัยกา (ตา) ต่อมาทรงอาศัยอยู่ชั่วขณะหนึ่งในวิลล่าที่ Wijk bij Duurstede
เจ้าหญิงแคโรไลนา ทรงศึกษารัฐศาสตร์ที่มหาวิทยาลัยอัมสเตอร์ดัมและมหาวิทยาลัยฮาร์วาร์ด และยังมีปริญญาโทจากมหาวิทยาลัยออกซฟอร์ด ทรงประกอบอาชีพที่องค์การสหประชาชาติ สำหรับองค์กรนี้ ทรงประจำการอยู่ที่สำนักงานใหญ่ของสหประชาชาติในนครนิวยอร์ก รวมถึงพื้นที่ที่มีปัญหา เช่น เอริเทรีย ฉนวนกาซา และ ในอาเจะฮ์ (อินโดนีเซีย) หลังจากแผ่นดินไหวและคลื่นสึนามิในมหาสมุทรอินเดีย พ.ศ. 2547 ปัจจุบันทรงงานที่องค์การสหประชาชาติใน กรุงเจนีวา ในองค์การเพื่อการประสานงานด้านมนุษยธรรม (OCHA)
เมื่อวันที่ 9 มกราคม พ.ศ. 2555 มีการประกาศว่าพระองค์ทรงเสกสมรสกับ อัลเบิร์ต เบรนนิงค์เมเชอร์ (เกิดเมื่อวันที่ 16 พฤษภาคม พ.ศ. 2517) บุตรชายของบุคคลที่ร่ำรวยติดอันดับโลก งานเสกสมรสเกิดขึ้นในวันที่ 21 เมษายน 2555 ณ โบสถ์จัดขึ้นที่ บาซิลิกาซานมินิอาโตอัลมอนเต เมื่อวันที่ 16 มิถุนายน 2555 ในเมืองฟลอเรนซ์ ประเทศอิตาลี มีพระบุตรดังนี้
ในฐานะพระราชวงศ์เนเธอร์แลนด์พระองค์หนึ่งทรงประกอบพระกรณียกิจ เช่น ในปี 2544 ทรงร่วมงานอภิเษกสมรสของ เจ้าชายคอนสตันตินแห่งเนเธอร์แลนด์ และ เจ้าหญิงลอเรนทีนแห่งเนเธอร์แลนด์ และยังเป็นพระมารดาทูลหัวให้ เคาน์เตสอิโลอีสแห่งออเรนจ์-นัสเซา และงานเสกสมรสของ เจ้าชายฟลอริสแห่งออเรนจ์-นัสเซา ฟัน โฟลเลินโฮเฟิน และยังได้รับการเสนอพระนามเป็นพระมารดาทูลหัวให้กับพระธิดาคนที่ 2 ของเจ้าชายฟลอริส อีกด้วย
วัดถ้ำเชียงดาว

วัดถ้ำเชียงดาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงดาว อำเภอเชียงดาว จังหวัดเชียงใหม่
วัดถ้ำเชียงดาว หรือ วัดบ้านถ้ำ ตั้งวัดเมื่อ พ.ศ. 2310 ได้รับพระราชทานวิสุงคามสีมาเมื่อ พ.ศ. 2514 วัดตั้งอยู่ในบริเวณเขาหลวงเชียงดาว การพบถ้ำครั้งแรกในพุทธศตวรรษที่ 20 ประชาชนเข้าไปตั้งถิ่นฐานเริ่มเป็นหมู่บ้านในกลางพุทธศตวรรษที่ 23 และมีการบูรณะเรื่อยมา มีตำนานเล่าว่า เจ้าหลวงคำแดง บุตรชายของเจ้าผู้ครองเมืองพะเยา ได้ทิ้งบ้านเมืองมาตามหาหญิงสาวที่แปลงร่างเป็นกวางทอง กวางตัวนั้นหายไปในถ้ำนี้ เจ้าหลวงคำแดงจึงตามเข้าไปในถ้ำและก็ไม่ได้กลับออกมาอีกเลยนับจากนั้น ชาวบ้านเชื่อว่าเจ้าหลวงคำแดงน่าจะกลายเป็นเทวดาคอยรักษาถ้ำ และยังสร้างศาลพ่อหลวงคำแดง นอกจากนั้นยังมีตำนาน "พรหมฤๅษี" เป็นผู้วิเศษที่ได้เรียกประชุมเทวดา อินทร์ พรหม ยักษ์ อสูร นาคราช เป็นต้น เพื่อมาเนรมิตสิ่งวิเศษต่าง ๆ เช่น พระพุทธรูปทองคำ ต้นโพธิ์ทองคำ ช้างวิเศษหรือช้างเอราวัณ ดาบวิเศษหรือดาบศรีกัญชัย อาหารทิพย์ ม้าวิเศษ เป็นต้น
หน้าถ้ำมีธารน้ำไหล มีน้ำไหลออกมาจากถ้ำตลอดปี ปากถ้ำยังประดิษฐานพระพุทธรูปทันใจ อาคารเสนาสนะมีเจดีย์ 25 ยอดลักษณะเป็นเจดีย์ทรงระฆังแบบพม่า ส่วนฐานตอนล่างเป็นชั้นเขียงรับชั้นปัทม์ ท้องไม้ลูกแก้วคู่ซ้อนกัน 2 ชั้น ที่มุมทั้ง 4 ของแต่ละชั้นประดับเจดีย์จำลองรวมทั้ง 3 ชั้น เป็น 24 องค์ และเจดีย์ประธาน 1 องค์รวมเจดีย์ทั้งหมด 25 องค์ และอุโบสถลักษณะอาคารก่ออิฐถือปูนขนาด 2 ห้อง
ลายกินรี

ลายกินรี  เป็นละครโทรทัศน์แนวพีเรียด โรแมนติก-ดราม่า ผลิตโดย บริษัท แอคอาร์ต เจเนเรชั่น จำกัด สร้างจากบทประพันธ์ของ พงศกร หรือ นายแพทย์ พงศกร จินดาวัฒนะ บทโทรทัศน์โดย ปารดา กันตพัฒนกุล, ยิ่งยศ ปัญญา กำกับการแสดงโดย พงษ์พัฒน์ วชิรบรรจง นำแสดงโดย ณเดชน์ คูกิมิยะ, อุรัสยา เสปอร์บันด์, ชัยพล จูเลียน พูพาร์ต และ สาวิกา ไชยเดช ออกอากาศทาง ช่อง 3 เอชดี และ สตรีมมิงทางโทรทัศน์ บน เน็ตฟลิกซ์ พร้อมกับละครอีก 5 เรื่องคือ คือเธอ, รากแก้ว, สายลับลิปกลอส, มัดหัวใจยัยซุปตาร์ และ ซุปตาร์2550 โดยออกอากาศทุกวันจันทร์และอังคาร เริ่มตอนแรกวันจันทร์ที่ 24 ตุลาคม พ.ศ. 2565–13 ธันวาคม พ.ศ. 2565 ต่อจากละครเรื่อง สาปซ่อนรัก โดยมีเนื้อเรื่องเป็นแนวสืบสวนสอบสวนอิงประวัติศาสตร์สมัยกรุงศรีอยุธยา ในช่วงเวลาของสมเด็จพระนารายณ์มหาราช
เนื้อเรื่องย่อ.
เรื่องราวของออกหลวงอินทราชภักดี (ณเดชน์ คูกิมิยะ) ขุนนางหนุ่มแห่งกรมพระตำรวจที่ต้องร่วมมือกับหมอพุดซ้อน (อุรัสยา เสปอร์บันด์) ในการสืบหาฆาตกรตัวจริงในคดีฆาตกรรมกัปตันฌอง (เดวิด อัศวนนท์) กัปตันเดินเรือชาวฝรั่งเศสที่มีผ้าลายกินรีซึ่งมีเฉพาะในราชสำนักเข้ามาเกี่ยวข้องอันจะส่งผลต่อความอยู่รอดของ อาณาจักรอยุธยา โดยมีมองสิเออร์โรแบร์ (ชัยพล จูเลี่ยน พูพาร์ต) เลขานุการของนายพลฟอบัง เข้ามาร่วมสืบคดีจนเกิดเป็นรักสามเส้า
การดำเนินงานสร้าง.
ละครเรื่อง ลายกินรี เริ่มต้นฟิตติ้งเมื่อต้นเดือนกันยายน ปี พ.ศ. 2562 ก่อนจะจัดพิธีบวงสรวงอย่างเป็นทางการเมื่อวันพุธที่ 18 กันยายน ต่อมา เหม ภูมิภาฑิต นิตยารส ซึ่งรับบท เชี่ยว ก็ผูกคอตายเหมือนตัวละครในเรื่องเมื่อวันพุธที่ 25 กันยายน
ในวันจันทร์ที่ 21 ตุลาคม ทางกองละครได้เริ่มถ่ายทำคิวแรก โดยตอนแรกคนเขียนบทเป็น ปารดา กันตพัฒนกุล ก่อนจะเปลี่ยนมาเป็น ยิ่งยศ ปัญญา ผู้เขียนบทละครโทรทัศน์ที่มีชื่อเสียงมาจากละครเรื่อง "กรงกรรม"
ก่อนจะหยุดพักกองไป กระทั่งวันจันทร์ที่ 20 กันยายน พ.ศ. 2564 ทางกองละครเรื่องลายกินรีจึงได้เริ่มกลับมาเดินกล้องถ่ายทำอีกครั้ง ก่อนจะปิดกล้องอย่างเป็นทางการเมื่อวันอาทิตย์ที่ 3 เมษายน พ.ศ. 2565
วัดเวียง (จังหวัดสุราษฎร์ธานี)

วัดเวียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดไชยา อำเภอไชยา จังหวัดสุราษฎร์ธานี ในปัจจุบันเป็นวัดที่มีภิกษุสงฆ์จำพรรษา ส่วนตัวโบราณสถานวัดเวียงนั้น มีการก่อสร้างวิหารของวัดทับจนไม่เห็นตัวโบราณสถานเดิม
กรมการศาสนาระบุว่าตั้งวัดเมื่อ พ.ศ. 1525 ได้รับพระราชทานวิสุงคามสีมาเมื่อ พ.ศ. 2499 วัดเวียงตั้งอยู่ในเมืองโบราณไชยา พบร่องรอยของเมืองเก่าตั้งอยู่บนแนวสันทรายขนาดใหญ่เรียกว่า "สันทรายไชยา" สูงกว่าระดับน้ำทะเลปานกลางประมาณ 3–4 เมตร บริเวณกลางสันทรายมีศาสนสถานกระจายตัวเรียงกัน คือ วัดเวียง วัดหลง และวัดแก้ว
ภายในเมืองพบเศษเครื่องปั้นดินเผาทั้งชนิดเคลือบและไม่เคลือบปะปนหลายสมัย มีตั้งแต่เครื่องถ้วยจีนสมัยราชวงศ์ซ้องลงมาปะปนกับเครื่องเคลือบสุโขทัยแสดงถึงความสัมพันธ์กับเมืองอื่น ๆ สืบเนื่องจนถึงสมัยอยุธยา บริเวณที่ตั้งวัดเวียงเชื่อกันว่าน่าจะเป็นศูนย์กลางของเมืองหรือวังที่ประทับของกษัตริย์ศรีวิชัยหรือศรวิชยาทรราชาโดยมีวัดเวียงเป็นวัดประจำเมือง 
โบราณวัตถุที่สำคัญที่พบได้แก่ ศิลาจารึกหลักที่ 24 และหลักที่ 24 ก กล่าวถึงพระเจ้าจันทรภานุศรีธรรมราช ผู้เป็นใหญ่ในเมืองตามพรลิงค์แห่งราชวงศ์ปทุมวงศ์, จารึกหลักที่ 25 หรือพระพุทธรูปนาคปรกสำริด ที่ฐานมีจารึก กำหนดอายุอยู่ในช่วงราวพุทธศตวรรษที่ 18 ศิลปะเขมร จารึกที่ฐานระบุศักราช พ.ศ. 1726 กล่าวถึงพระเจ้าศรีมัตไตรโลกยราชมาลีภูษนวรรมเทวะโปรดให้มหาเสนาบดีผู้รักษาเมืองครหิหล่อพระพุทธรูปสำริดปิดทองขึ้น, พระพุทธรูปศิลาทรายแดง ศิลปะอยุธยา สกุลช่างศรีวิชัยจำนวน 7 องค์ บนพระวิหารและผลจากการขุดค้น เมื่อ พ.ศ. 2524 จากหลักฐานดังกล่าว สันนิษฐานว่าบริเวณวัดเวียงเป็นแหล่งที่อยู่อาศัยของชุมชนในช่วงพุทธศตวรรษที่ 17–18
วัดหลง

วัดหลง เป็นโบราณสถานตั้งอยู่ในตำบลตลาดไชยา อำเภอไชยา จังหวัดสุราษฎร์ธานี กรมศิลปากรได้ประกาศให้เป็นโบราณสถานสําหรับชาติมาตั้งแต่ พ.ศ. 2479 
ชื่อของวัดหลง สันนิษฐานว่าเพี้ยนมาจาก "วัดหลวง" ตั้งอยู่ในเมืองโบราณไชยาอยู่ระหว่างวัดเวียงกับวัดแก้ว ด้านทิศใต้ห่างจากวัดประมาณ 30 เมตร มีคลองไชยาไหลผ่าน วัดหลงเป็นวัดร้างมีซากอาคารขนาดใหญ่อยู่หลังหนึ่งเหลือเพียงส่วนฐาน เนื่องจากอิฐส่วนบนถูกรื้อไปทำกำแพงแก้วในคราวบูรณะพระบรมธาตุไชยา สภาพก่อนการขุดแต่งเป็นเนินดินปนเศษอิฐมีต้นไม้ขึ้นปกคลุมหนาแน่น ภายหลังการขุดแต่งเผยให้เห็นฐานอาคารที่มีรูปแบบแผนผังทรงกากบาทคล้ายคลึงกับโบราณสถานที่วัดแก้ว สันนิษฐานว่าสร้างขึ้นราวพุทธศตวรรษที่ 14–15 สมัยเดียวกับเจดีย์วัดพระบรมธาตุไชยา
บริเวณใกล้เคียงกับวัดหลง เป็นบ้านนายสอนเพชรศักดิ์ ราษฎรบ้านหัวคู อยู่ห่างจากคลองไชยาไปทางทิศใต้ประมาณ 30 เมตร มีการขุดบ่อน้ำบริเวณสวนกล้วย พบโบราณวัตถุสำคัญหลายชิ้น ได้แก่ ประติมากรรมสำริดรูปนางตารา 8 กร ลักษณะทางประติมานวิทยาคล้ายกับที่พบในภาคตะวันออกของแคว้นเบงกอล ในประเทศอินเดีย ศิลปะปาละ กำหนดอายุราวพุทธศตวรรษที่ 15-16 ปัจจุบันจัดแสดงอยู่ในพิพิธภัณฑสถานแห่งชาติ พระนคร ชิ้นส่วนคันฉ่องสำริดสมัยราชวงศ์ซ่ง ชิ้นส่วนเครื่องประดับหินลูกปัดสีเหลือง เครื่องถ้วยจีนสมัยราชวงศ์ซ่งและเครื่องถ้วยจีนสมัยอันนัมของเวียดนาม โบราณวัตถุเหล่านี้แสดงหลักฐานการตั้งถิ่นฐานอยู่อาศัยของชุมชนบนสันทรายที่เป็นเมืองโบราณไชยา
วัดมหาธาตุ (จังหวัดชัยนาท)

วัดมหาธาตุเป็นวัดที่ตั้งอยู่ในตำบลแพรกศรีราชา อำเภอสรรคบุรี จังหวัดชัยนาท เป็นวัดเก่าแก่โบราณคู่เมืองแพรกหรือเมืองสรรค์ เดิมมีชื่อว่า “วัดพระธาตุ หรือ วัดหัวเมือง” สร้างขึ้นมาก่อนสมัยกรุงศรีอยุธยา 
พื้นที่และอาณาเขต.
วัดมหาธาตุ มีพื้นที่รวม 16 ไร่ 2 งาน 47 ตารางวา
 อาณาเขต 
ทิศเหนือ ยาว 120 ม. ติดต่อกับวัดพญาแพรกและถนนสาธารณะ(ซอยหน้าพระลาน 4)
ทิศใต้ ยาว 110 ม. ติดต่อกับถนนสาธารณะ (ซอยหน้าพระลาน2)และหมู่บ้าน
ทิศตะวันออก ยาว 63 ม. ติดต่อับแม่น้ำน้อย
ทิศตะวันตก ยาว 63 ม. ติดต่อกับ ถนนหน้าพระลาน(ซอยหน้าพระลาน3และ5)
ประวัติ.
วัดมหาธาตุตั้งอยู่ในบริเวณริมแม่น้ำน้อยและปากคลองศรีบัวทองเดิม ซึ่งเป็นทางเชื่อมไปยังเมืองโบราณดงคอน ในสมัยสุโขทัยใกล้เข้าสู่ยุคกรุงศรีอยุธยา ได้มีการสร้างเจดีย์ประธานและอุโบสถทางทิศตะวันออก ซึ่งเป็นแบบแผนตามคติในสมัยนั้น
ต่อมาเมื่อกรุงศรีอยุธยาเป็นราชธานี วัดแห่งนี้ถูกใช้เป็นท้องพระโรงของผู้ครองเมืองสรรคบุรี ดังที่ในปัจจุบันมีการเรียกบริเวณวัดว่าหน้าพระลาน และมีการขยายวิหารหลวงและระเบียงคดไปทางทิศเหนือสมัยที่เจ้ายี่พระยามาครองเมืองสรรคบุรี หลังจากนั้นก็ได้มีการบูรณะวัดมหาธาตุแห่งนี้เรื่อยมา จนมาถึงช่วงเสียกรุงศรีอยุธยาครั้งที่ 2 เมืองสรรคบุรีจึงได้ร้างอยู่ช่วงเวลาหนึ่ง ในวันที่ 7 ตุลาคม พ.ศ. 2444 หรือรัตนโกสินทรศก 120 พระบาทสมเด็จพระจุลจอมเกล้าเจ้าอยู่หัวรัชกาลที่ 5 ได้เสด็จมายังวัดแห่งนี้และได้มีความในจดหมายเหตุดังนี้
“ วัดมหาธาตุในตำบลบ้านเรียกว่าบ้านพระลานอันเป็นที่ตั้งวังเจ้าผู้ครองเมืองอยู่ในกลางย่านระหว่างคูเมืองทั้งสองด้าน วัดมหาธาตุนั้นตามฝีมือทำเป็น 2 คราวฤา 3 คราว ชั้นเดิมทีเดียวเปนอย่างเมืองละโว้ ชั้นที่ 2 เปนอย่างลพบุรี เป็นการที่ทำเพิ่มซ้ำ ๆ กันลงไป เช่นตัวอย่างที่เห็นชัดเจนคือ พระระเบียงเดิมเป็นพระศิลานั้ง เว้นห้องหนึ่งมีห้องหนึ่ง ครั้นภายหลังทำแทรกลงในห้องว่างทุก ๆ ห้อง เปนพระก่ออิฐ แลขยายระเบียงคดต่ออกไปเอามุมเปนกลาง อย่างเช่นวัดพระศรีรัตนศาสดาราม
พระบาทสมเด็จพระมงกุฎเกล้าเจ้าอยู่หัวรัชกาลที่ 6 เสด็จเมื่อวันที่ 20 กันยายน พ.ศ. 2459 เวลาเช้า 4 โมงเสด็จแต่กลับพลับพลาหน้าที่ว่าการอำเภอสิงห์ขึ้นไปประทับร้อนพลับพลาวัดมหาธาตุเมืองแพรกศรีราชา คือเมืองสรรค์เก่าท้องที่อำเภอสรรค์ จังหวัดชัยนาทบุรี มณฑลนครสวรรค์ระยะทาง 4 ชั่วโมงประทับเสวยแล้วเสด็จแต่วัดมหาธาตุขึ้นไปออกปากแพรกล่องลงไปประทับพลับพลาวัดพระบรมธาตุจังหวัดชัยนาทบุรี ระยะทาง 2 ชั่วโมง
วันที่ 15 ตุลาคม พ.ศ. 2519 พระบาทสมเด็จพระวชิรเกล้าเจ้าอยู่หัว หรือ สมเด็จพระบรมโอรสาธิราชฯสยามมงกุฎราชกุมาร (ยศในขณะนั้น) ได้เสด็จฯยังวัดมหาธาตุเพื่อทอดพระเนตรโบราณวัตถุและทรงเยี่ยมราษฎรด้วย (พระสมุห์ทิ้งจิตตสลโล) เจ้าอาวาสรับเสด็จฯ ณ อุโบสถและได้ถวายพระเครื่องเมืองสรรค์จำนวน 3 องค์แด่สมเด็จฯด้วย
วันที่ 30 ตุลาคม พ.ศ. 2535 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯพานักเรียนนายร้อยพระจุลจอมเกล้าศึกษาประวัติศาสตร์ ณ วัดมหาธาตุและทรงเยี่ยมราษฎรด้วยพร้อมกันนั้นพระองค์ได้ทรงถวายเงินบำรุงวัดจำนวน 3,000 บาทพร้อมเครื่องอัฐบริขารแค่เจ้าอาวาส (พระครูชัยกิจโสภณเจ้าอาวาสรับเสด็จฯ ณ อุโบสถ)
คุโรกาเนะ ไทป์95

ไทป์ 95 เป็นรถยนต์ลาดตระเวนของญี่ปุ่นที่ถูกสร้างขึ้นโดยอุตสาหกรรมโตเกียวคุโรกาเนะ(東急くろがね工業, "Tōkyū Kurogane Kōgyō") และถูกใช้งานในช่วงสงครามกับจีนและสงครามโลกครั้งที่สองในตะวันออก ระหว่างปี ค.ศ. 1936 และ ค.ศ. 1944 มีจำนวนประมาณ 4,700 คันที่ถูกสร้างขึ้น เป็นรถยนต์ลาดตะเวนที่ถูกออกแบบโดยสมบูรณ์เพียงคันเดียวที่เคยถูกใช้งานโดยกองทัพบกจักรวรรดิญี่ปุ่น ซึ่งมักจะใช้แต่รถยนต์พลเรือน ชื่อเล่นของมันคือ "ยอนกิ"(よんき) ในสนามรบ ทหารมักจะเรียกมันว่า "ดารุมะ" ตามสัญลักษณ์ทางพุทธศาสนาสำหรับความโชคดี
แอนยา เทย์เลอร์-จอย

แอนยา โจเซฟีน มารี เทย์เลอร์-จอย  เป็นนักแสดงและนักเดินแบบ ที่ได้รับหลายรางวัล อาทิ รางวัลคริติกส์ชอยส์ รางวัลลูกโลกทองคำ และรางวัลสมาคมนักแสดงภาพยนตร์และโทรทัศน์ ได้รับการเสนอชื่อเข้าชิงรางวัลแบฟตา และรางวัลไพรม์ไทม์เอมมี ในปี ค.ศ. 2021 นิตยสารไทม์ได้จัดให้เธอเป็นหนึ่งในรายชื่อ Time 100 Next
แอนยา เทย์เลอร์-จอยเกิดที่ไมแอมี เติบโตที่บัวโนสไอเรสและลอนดอน เธอออกจากโรงเรียนเมื่ออายุได้ 16 ปีและเริ่มต้นเข้าสู่วงการอาชีพนักแสดง หลังจากบทบาทเล็ก ๆ ในละครโทรทัศน์ แอนยา เทย์เลอร์-จอยได้รับการชื่นชมเป็นอย่างมากจากบทบาท เอมมา วูดเฮาส์ ในภาพยนตร์ดัดแปลงของเจน ออสเตน เรื่อง "เอมมา" (Emma) และบทบาทเบธ ฮาร์มอน ในละครเน็ตฟลิกซ์เรื่อง "เกมกระดานแห่งชีวิต" (The Queen's Gambit) ซึ่งทำให้เธอได้รับคำชม และเข้ารับรางวัลหลายเวที
ทัมเบลอร์

ทัมเบลอร์ (เขียนตามสไตล์เป็น tumblr) เป็นเว็บไซต์ไมโครบล็อกและบริการเครือข่ายสังคมสัญชาติอเมริกันที่ก่อตั้งโดยเดวิด คาร์ปใน ค.ศ. 2007 และปัจจุบันถือครองโดยออโตแมตติก บริการนี้อนุญาตให้ผู้ใช้โพสต์สื่อประสมและเนื้อหาอื่น ๆ ในรูปบล็อกสั้น ๆ ผู้ใช้ยังสามารถติดตามบล็อกของผู้ใช้อื่น โดยผู้บล็อกสามารถเปลี่ยนสถานะบล็อกของตนเองเป็นแบบส่วนตัวได้ ในเดือนกรกฎาคม ค.ศ. 2021 มีผู้โพสต์บล็อกในทัมเบลอร์รวมมากกว่า 529 ล้านบล็อก
ผู้ใช้คนสำคัญ.
ดาราที่ใช้ทัมเบลอร์ได้แก่เทย์เลอร์ สวิฟต์, เลดีกากา, อารีอานา กรานเด, โซอีย์ เดชาเนล, จอห์น เมเยอร์, บี.โอ.บี, โซลจา บอย, เฟอร์กี้, แอนโทนี บอร์เดน, จอห์น กรีน, เซย์น แมลิก, ลานา เดล เรย์, ไกรมส์, เฮย์ลีย์ วิลเลียมส์, แฟรงก์ โอเชียน, ลอร์ด, ซูฟยาน สตีเวนส์, เจอเน ไอโก, อะแมนด์ลา สเตนเบิร์ก, คาร์ลี คลอสส์, และไดแอนนา เอกรอน
ในวันที่ 21 ตุลาคม ค.ศ. 2011 บารัก โอบามา ประธานาธิบดีสหรัฐในขณะนั้น ได้ลงเทียนใช้ทัมเบลอร์
วัดขวัญประชา

วัดขวัญประชา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสุไหงโก-ลก อำเภอสุไหงโก-ลก จังหวัดนราธิวาส 
วัดขวัญประชา เดิมชื่อ วัดตันหยงมะลิ เดิมเป็นที่พักสงฆ์อยู่ริมฝั่งแม่น้ำสุไหงโก-ลก เป็นที่ดินสวนผลไม้มีเนื้อที่ราว 17 ไร่ หลังจากนั้นได้ย้ายที่ตั้งวัดมาอยู่ริมถนนสุไหงโก-ลก-แว้ง โดยผู้บริจาคที่ดินคือ นายขวัญ ได้บริจาคที่ดินเนื้อที่ 6 ไร่ 3 งาน 67 ตารางวา และมีหนังสืออนุญาตให้สร้างวัดโดยกรมศาสนาอนุญาตให้ นายอนันต์ สุวรรณราช สร้างวัดขึ้นที่บ้านตันหยงมะลิในวันที่ 30 กรกฎาคม พ.ศ. 2518 ได้รับอนุญาตตั้งวัดเมื่อ พ.ศ. 2521 ให้ชื่อว่า "วัดขวัญประชา" ปัจจุบันเป็น น.ส. 3ก ได้รับเอกสารสิทธฺ์ เมื่อวันที่ 15 ธันวาคม พ.ศ. 2527 และเนื้อที่ของวัดนั้นส่วนใหญ่อยู่บนเนื้อที่ทางราชการทำให้เนื้อที่ของวัดเหลือน้อย ดังนั้นนายอนันต์ สุวรรณราช ได้บริจาคที่ดินถวายวัดเพิ่ม วัดได้รับพระราชทานวิสุงคามสีมาครั้งหลังเมื่อวันที่ 16 พฤษภาคม พ.ศ. 2540
วัดมีเกจิอาจารย์ที่เป็นที่นับถือ คือ หลวงพ่อจันทร์ ชาวบ้านได้สร้างรูปปั้นของท่านเมื่อ พ.ศ. 2530 สร้างด้วยปูน ได้รับบริจาคเงินจากชาวบ้านที่อาศัยอยู่ในหมู่บ้านตันหยงมะลิและหมู่บ้านใกล้เคียง ดำเนินการสร้างโดย หลวงพ่อทิ้ง สลังโร
วัดสุนทรวารี

วัดสุนทรวารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางโกระ อำเภอโคกโพธิ์ จังหวัดปัตตานี อยู่ห่างจากที่ว่าการอำเภอโคกโพธิ์ ประมาณ 4 กิโลเมตร ห่างจากที่ทำการองค์การบริหารส่วนตำบลบางโกระ ประมาณ 0.5 กิโลเมตร และอยู่ใกล้กับโรงเรียนวัดสุนทรวารี
วัดสุนทรวารี เดิมชื่อวัดว่า วัดป่าทุ ได้เปลี่ยนเป็น "วัดสุนทรวารี" เนื่องจากวัดตั้งอยู่ใกล้ลำธารซึ่งมีน้ำในสะอาด สร้างขึ้นเป็นวัดเมื่อวันที่ 6 กรกฎาคม พ.ศ. 2479 ปัจจุบันเจ้าอาวาส คือ พระครูไพศาลธรรมสุนทร สภาพที่ตั้งวัดเป็นที่ราบ 
สภาพแวดล้อมเป็นป่าไม้สวนยางและบ้านเรือนประชาน อาคารเสนาสนะที่สำคัญ ได้แก่ อุโบสถกว้าง 8 เมตร ยาว 23 เมตร โครงสร้างคอนกรีตเสริมเหล็ก ศาลาการเปรียญสร้างเมื่อ พ.ศ. 2476 สร้างเป็นอาคารไม้ และกุฏิสงฆ์ จำนวน 5 หลัง โครงสร้างเป็นอาคารครึ่งตึกครึ่งไม้ 2 ชั้น เมื่อ พ.ศ. 2560 เกิดเพลิงไหม้ที่กุฏิเจ้าอาวาส
วัดวารีอุดม (จังหวัดอุบลราชธานี)

วัดวารีอุดม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่บนที่ป่าริมห้วยโซง ในตำบลสีวิเชียร อำเภอน้ำยืน จังหวัดอุบลราชธานี ที่ดินตั้งวัดมีเนื้อที่ 24 ไร่ 3 งาน 27 ตารางวา มีที่ธรณีสงฆ์จำนวน 5 แปลง เนื้อที่ 105 ไร่ 3 งาน 32 ตารางวา ปัจจุบันมี พระครูวิชัยธรรมานันท์ (ชัย แสวงดี) เป็นเจ้าอาวาส
วัดวารีอุดมตั้งวัดเมื่อ พ.ศ. 2525 เดิมมีชื่อว่า วัดราษฎร์ประชาสรรค์ โดยมีพระครูพุทธิสารสุนทร (เคน นนฺทโก) เจ้าอาวาสวัดเมืองเดช เจ้าคณะอำเภอเดชอุดม ในขณะนั้น ได้ออกเดินธุดงค์มาปักกลดเพื่อปฏิบัติกรรมฐาน จนเป็นที่เลื่อมใสศรัทธาของญาติโยม จึงได้ร่วมกันสร้างวัด โดยมีหลวงพ่อพระครูพุทธิสารสุนทรเป็นประธานในการก่อสร้างวัด จนมีเสนาสนะพอเป็นที่พำนักของพระภิกษุ สามเณรได้ ท่านจึงได้พาศิษย์ของท่านมาอยู่คือ พระชัย อนาวิโล (พระครูวิชัยธรรมานันท์) มาอยู่จำพรรษา และได้ขออนุญาตตั้งวัดเมื่อ พ.ศ. 2525 จึงเปลี่ยนชื่อเป็น "วัดวารีอุดม" ตามชื่อหมู่บ้าน ด้านการศึกษาได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2515 และได้รับพระราชทานวิสุงคามสีมาเมื่อ พ.ศ. 2540 
อาคารเสนาสนะประกอบด้วย ศาลาการเปรียญ กว้าง 10 เมตร ยาว 23 เมตร สร้างเมื่อ พ.ศ. 2515 กุฏิสงฆ์จำนวน 18 หลัง เป็นอาคารไม้ 15 หลัง ครึ่งตึกครึ่งไม้ 3 หลัง และศาลาบำเพ็ญกุศล จำนวน 1 หลัง และอุโบสถตัดลูกนิมิตเมื่อ พ.ศ. 2543 ปูชนียวัตถุมีพระพุทธรูปทองขัด จำนวน 3 องค์